Η ζωή και ο θάνατος ως ζήτημα λοταρίας | ONLINE-PRESS\nΑρχική Κόσμος Η ζωή και ο θάνατος ως ζήτημα λοταρίας\nΟ τρομοκράτης ήταν μόνο εκεί επειδή είχε κερδίσει την “DiversityVisa Lottery”, («Λοταρία Βίζας Διαφορετικότητας», ένα πρόγραμμα που κάθε χρόνο χορηγεί έναν αριθμό «πράσινων καρτών» σε ανθρώπους από χώρες με μικρά ποσοστά μετανάστευσης στις ΗΠΑ), η οποία υπάρχει για να υποτιμήσει την αμερικανική υπηκοότητα και ταυτότητα, εξισώνοντάς την με τις ιδιοτροπίες της μοίρας. Η λοταρία είναι ακριβώς αυτή, μια λαχειοφόρος αγορά που δίνει κάθε χρόνο 50.000 βίζες σε αλλοδαπούς πολίτες εξωτικών και δυσλειτουργικών χωρών.\nΑλλά η τύχη δεν έπαιξε μόνο ρόλο στην είσοδο του SayfulloSaipov στις ΗΠΑ. Επίσης έπαιξε ρόλο στο ποιος θα δολοφονείτο από αυτόν.\nΟ Σαϊπόφ ζούσε εδώ και χρόνια, όπως ακριβώς και κάθε άλλος μουσουλμάνος μετανάστης, ένα άτομο που έκανε όλους τους άλλους ελαφρώς να τον φοβούνται, αλλά όχι και πάρα πολύ (μην μας πουν και «ισλαμοφοβικούς»). Μέχρι μια μέρα που ξαφνικά έγινε φουλ “αλλάχ-ακμπάρ-άπιστοι-θα-σας-φάω”, οδηγώντας ένα φορτηγό που είχε νοικιάσει επάνω σε μια λωρίδα ποδηλασίας της Νέας Υόρκης.\nΤο σημαντικό είναι ότι δεν υπάρχει κάποιος τρόπος να γνωρίζουμε πότε θα συμβεί αυτό. Ο Saipov είχε ελεγχθεί και φαίνεται ότι υπήρχαν ελάχιστες ή καθόλου προειδοποιητικές ενδείξεις. Ορισμένες αναφορές κάνουν λόγο ακόμη και το πόσο “ευδιάθετο άτομο” ήταν. Όμως, ανεξάρτητα από την εξωτερική του συμπεριφορά, ήταν στην ουσία μια ανθρώπινη ωρολογιακή βόμβα που κανείς δεν γνώριζε με βεβαιότητα πότε θα εκραγεί.Και αυτό ήταν επίσης μια λοταρία – μια λοταρία σε μια λοταρία – και με πρώτο βραβείο, μια προσφορά θανάτου.\nΣε καταστάσεις όπως αυτές, συχνά δεν υπάρχει τίποτα που μπορείτε να κάνετε, αλλά μόνο εκείνοι που ακούν τις εσωτερικές τους “προκαταλήψεις” έχουν κάποιες πιθανότητες επιβίωσης. Αλλά, φυσικά, κάτι τέτοιο δεν ενθαρρύνεται. Αντίθετα, ενθαρρυνόμαστε να είμαστε τυφλοί και να έχουμε τυφλή εμπιστοσύνη συνεχώς, ό,τι και να συμβαίνει, ουσιαστικά να είμαστε παραιτημένοι στην τυφλή τύχη και παραδομένοι στην Μοίρα.\nΣε μεγάλο βαθμό, η επίσημη “Diversity Visa Lottery” – και η ανεπίσημη “Diversity Death Lottery” που πάει χέρι-χέρι μαζί της – είναι βαθιά ισλαμικής φύσης.\nΜια τυφλή πίστη στην τύχη και τη μοίρα είναι η ίδια η ουσία του Ισλάμ, το οποίο κυριολεκτικά μεταφράζεται ως “υποταγή” – υποταγή στο θέλημα του Αλλάχ. Όλα όσα συμβαίνουν στον παθητικό και στον νεκρό είναι η κληρονομιά του. Έτσι, δεχτείτε το!\nΑυτό ήταν, προφανώς που εννοούσε ο Σαντίκ Χαν, ο μουσουλμάνος δήμαρχος του Λονδίνου, όταν δήλωνε ότι οι τρομοκρατικές επιθέσεις είναι “κομμάτι” της διαβίωσης σε μια μεγάλη πόλη.


Ρένζενμπρινκ: Ο «ακροβάτης» που δεν μπορούσαν να τον... | Reporter Cyprus | ΑΠΟΨΕΙΣ\nΡένζενμπρινκ: Ο «ακροβάτης» που δεν μπορούσαν να τον ανακόψουν ούτε δύο δύο …\nΜάνος Σταραμόπουλος 28/01/2020 10:23\nΘλιβερή ημέρα, η 24η Ιανουαρίου 2020. Ένας πραγματικά σπουδαίος ποδοσφαιριστής. Ένας παίκτης παγκόσμιας κλάσης με την πραγματική έννοια του όρου!. Ο Ολλανδός, Ρόμπ Ρένζενμπρινκ έφυγε από την ζωή στα 72 του χρόνια, καθώς υπέφερε από προοδευτική μυϊκή νόσο για χρόνια . Όποιος τον είχε δει από κοντά τελευταία (κι είμαι ένας από αυτούς ) έδειχνε πραγματικά γερασμένος και τουλάχιστον 10 χρόνια μεγαλύτερος…\nΟ Ρένζεμπρινκ , που γεννήθηκε στο Άμστερνταμ, στις 3 Ιουλίου του 1947 ξεκίνησε την καριέρα του στο DWS, ένα ερασιτεχνικό σύλλογο του Άμστερνταμ, πριν μετακομίσει στη βελγική, Κλάμπ Μπρύζ το 1969. Μεταξύ 1971 και 1980 αγωνίσθηκε για λογαριασμό της Άντερλεχτ, όπου γνώρισε τις μεγαλύτερες επιτυχίες του. Συνολικά, στο Βέλγιο κέρδισε δύο φορές το Πρωτάθλημα, 5 φορές το Κύπελλο , καθώς και το κύπελλο Κυπελλούχων (τώρα έχει ενσωματωθεί στο Γιουρόπα Λίγκ) δύο φορές (το 1976 4-2 την Γουέστ Χαμ και το 1978 – 4-0 την Αούστρια Βιέννης με 2 δικά του γκολ ) ενώ ήταν φιναλίστ το 1977 (έχασε 2-0 από το Αμβούργο) . Ο Ρόμπ που έπαιζε στην θέση του αριστερού ακραίου επιθετικού ήταν ένας απίθανος ντριμπλέρ. Χαιρόσουν να τον βλέπεις, είτε ήσουν με την ομάδα του είτε όχι, όπως συνέβη και μ εμένα. Θαύμαζα τον Άγγλο επιτελικό μέσο της Γουέστ Χαμ Τρέβορ Μπρούκινγκ και στον τελικό του Κυπελλούχων το 1976, o απίστευτος Ρόμπ έπαιξε την αγγλική ομάδα σα «τη γάτα με το ποντίκι» και με δύο δικά του τέρματα οδήγησε την ομάδα του στην επικράτηση με 4-2.\nΘυμάμαι ο Ρένζενμπρινκ περνούσε δύο δύο τους αμυντικούς των «σφυριών», ανάμεσά τους και τον πατέρα του σημερινού τεχνικού της Τσέλσι, Φράνκ Λαμπάρντ (αριστερός μπακ έπαιζε κατά το πλείστον ) και μάλιστα ο προπονητής του, στο β’ ημίχρονο αναγκάσθηκε να τον αντικαταστήσει. Ο Ρόμπ του είχε κάνει…μαύρη τη ζωή όπως και των υπόλοιπων συμπαικτών του (Μπίλι Μπόντς, Μακ Ντάουελ, Κόλμαν…). Ο ξανθός «αετός» ήταν ασυγκράτητος. Την προηγούμενη χρονιά, η Άντερλεχτ στον Β’ γύρο του Πρωταθλητριών όμως, είχε βρεθεί αντιμέτωπη του Ολυμπιακού, της «χρυσής ομάδας» του αείμνηστου Νίκου Γουλανδρή. Στις Βρυξέλλες ο Ρένζενμπρινκ με τον Πολ Βαν Χίμστ (το 10άρι της ομάδας) είχαν πραγματοποιήσει σπουδαία εμφάνιση και τελικά, η Άντερλεχτ επικράτησε με το βαρύ 5-1, κι ενώ ο Παναγιώτης Κελεσίδης με τις εκπληκτικές του αποκρούσεις είχε σώσει την ομάδα του από μεγαλύτερο σκορ. Στο δεύτερο ματς, στην Πάτρα, τα πράγματα ήταν εντελώς διαφορετικά: ο Ολυμπιακός του Πετρόπουλου έκανε ότι ήθελε την Βελγική ομάδα. Ο Λιόλιος είχε εξαφανίσει τον Ρένζενμπρινκ, αλλά τότε η Άντερλεχτ σώθηκε από τον ανεκδιήγητο διαιτητή, τον Ούγγρο Παλοτάι ο οποίος ούτε πέναλτυ υπέρ του Γαλάκου έδινε, ούτε κατακύρωνε τα γκολ των «ερυθρολεύκων». Οι λόγοι γνωστοί…\nΕίναι ο κορυφαίος σκόρερ όλων των εποχών στο Κύπελλο Κυπελλούχων Ευρώπης, με 25 γκολ, ρεκόρ που θα μείνει δικό του για πάντα! Το 1980, έφυγε από την Άντερλεχτ και για μία σαιζόν έπαιξε στους Πόρτλαντ Τίμπερς στην Βορειοαμερικανική Λίγκα (NASL). Επέστρεψε μετά στην Ευρώπη , αγωνίσθηκε στη Γαλλία με τα χρώματα της Τουλούζ και το 1982 αποσύρθηκε από την ενεργό δράση. Υπήρξε δεινός εκτελεστής πέναλτι και σε όλη του την καριέρα, έχασε μόνο δύο εκτελέσεις! Το 1976 ήρθε 2ος στο δημοψήφισμα της «Χρυσής Μπάλας» , πίσω από τον Μπέκενμπαουερ και το 1978 κατέλαβε την 3η θέση, πίσω από τους Κέβιν Κίγκαν και Χάνς Κράνκ.\nΟ Πελέ το 2004, τον είχε συμπεριλάβει στην λίστα των 125 εν ζωή καλυτέρων ποδοσφαιριστών του κόσμου, στην επέτειο των 100 Χρόνων της FIFA.\nΣτην εθνική Ολλανδίας ο Ρένζενμπρινκ πραγματοποίησε το ντεμπούτο το 1968 σε παιχνίδι κατά της Σκωτίας , αλλά τον θεωρούσαν καθώς δεν φορούσε και τη φανέλλα του Άγιαξ ή της Φέγενορντ (οι δύο μεγάλες ομάδες της χώρας) ως τρίτο στην… σειρά: Πρώτα ήταν ο αέρινος, Γιόχαν Κρόιφ και μετά ο Πιτ Κάιζερ (αμφότεροι του Άγιαξ) . Ο Κάιζερ μάλιστα ως αριστερός εξτρέμ προηγείτο του Ρόμπ, ο οποίος αναγκαζόταν να παίζει λίγο πιο πίσω . Ωστόσο, ο Ρίνους Μίχελς τον συμπεριέλαβε στην αποστολή για το Παγκόσμιο κύπελλο του 1974 στην (Δυτική) Γερμανία , όπου πήρε μέρος σε 6 παιχνίδια (1 γκολ).\nΣτο τέλος της διοργάνωσης οι παράγοντες του Άγιαξ ήθελαν να τον πάρουν στην ομάδα τους, καθώς θα έφυγε ο Κάιζερ, αλλά οι διαπραγματεύσεις έπεσαν στο «κενό» κι έτσι παρέμεινε στην Άντερλεχτ. Στο Ευρωπαικό του 1976 αγωνίσθηκε κανονικά με τους «οράνιε» αλλά αποκλείσθηκαν στα ημιτελικά από την Τσεχοσλοβακία. Δύο χρόνια αργότερα, πήγε με την εθνική Ολλανδίας στο Παγκόσμιο κύπελλο της Αργεντινής. Ο Κρόιφ είχε αποφασίσει να μην συμμετάσχει οπότε το πρώτο βιολί ήταν ο Ρένζενμπρινκ. Έκανε μερικά εκπληκτικά πράγματα. Καθώς ήταν ο ηγέτης πλέον της ομάδας. Προσποιήσεις απίστευτες. Ντρίμπλες θαυμάσιες. Χόρευε ανάμεσα στους αντιπάλους του. Και η Ολλανδία έφτασε στον μεγάλο τελικό απέναντι στην Αργεντινή. Η γηπεδούχος σκόραρε με τον επίσης εκπληκτικό, Μάριο Κέμπες αλλά 9’ πριν το φινάλε ο Νανίγκα ισοφάρισε. Και δευτερόλεπτα πριν το τέλος, ο Ρούντ Κρολ πραγματοποιεί μία εξαιρετική μπαλιά που βρίσκει τον Ρένζενμπρινκ.\nΟ τελευταίος στέλνει την μπάλα στο δοκάρι και ο αγώνας πάει στην παράταση, με την Αργεντινή να υπερισχύει κατά κράτος (3-1). Ο σπουδαίος αυτός ακραίος επιθετικός με τα 14 γκολ σε 46 συμμετοχές με την Ολλανδία και τα 248 σε 540 αγώνες πρωταθλήματος, θα μείνει για πάντα στη μνήμη ως ένας εκ των κορυφαίων που ανέδειξε ποτέ το παγκόσμιο ποδόσφαιρο.


ΑΕΛ - Ατρόμητος 2-0 (Video)\nΣάββατο 13 Ιανουαρίου 2018 02:02\nΣημαντική νίκη πέτυχε η Γυναικεία ομάδα ποδοσφαίρου της ΑΕΛ στο στάδιο Αλκαζάρ, απέναντι στον Ατρόμητο Αθηνών. Η ΑΕΛ ήθελε τη νίκη, όχι μονάχα για να ξεφύγει από την γραμμή του υποβιβασμού αλλά και για λόγους ψυχολογίας μιας και τις τελευταίες αγωνιστικές ενώ ήταν καλύτερη δεν μπορούσε να πάρει το επιθυμητό αποτέλεσμα.\nΟι παίκτριες του Νίκου Γκαλίτσιου έπαιξαν επιθετικά από το πρώτο λεπτό και περιόρισαν την ομάδα της Αθήνας στο δικό της μισό, η οποία όμως έκλεινε σωστά τους χώρους και προσπαθούσε να απειλήσει κυρίως με αντεπιθέσεις. Η συνεχής πίεση έφερε για την ΑΕΛ αρκετές φάσεις μπροστά από τα καρέ του Ατρόμητου με κορυφαίες, το ασθενές σουτ της Σρετένοβιτς από πλεονεκτική θέση μετά από λάθος της άμυνας του Ατρόμητου, την κοντινή προβολή της Λόγου που πέρασε άουτ, το κοντινό σουτ της Χριστοφορίδη μετά από κάθετη μπαλιά της Λόγου που απέκρουσε ενστικτωδώς η αντίπαλη τερματοφύλακας όπως και το δοκάρι της Σρετένοβιτς από απευθείας εκτέλεση κόρνερ. Και όσο δεν έμπαινε το γκολ για την ΑΕΛ ο νόμος του ποδοσφαίρου απειλούσε την ομάδα της Λάρισας για ακόμα μία φορά. Μάλιστα ο Ατρόμητος παραλίγο να προηγηθεί στο σκορ όταν σε μία ασυνεννοησία της άμυνας της ΑΕΛ, η επιθετικός του Ατρόμητου βρέθηκε σε πλεονεκτική θέση για σουτ, όμως η Βλασιάδου κατάφερε να αποκρούσει την μπάλα. Επίσης λίγα λεπτά μετά σε μία εκτέλεση κόρνερ της πάντα επικίνδυνης Σάλκουνιτς, η άμυνα της ΑΕΛ αδράνησε και η επιθετικός του Ατρόμητου σημάδεψε την Βλασιάδου από πλεονεκτική θέση. Η λύτρωση για την ΑΕΛ ήρθε τελικά στο 37' με κοντινή προβολή της Γαγάρα μετά από μπαλιά της Ακριβούλη και αφού προηγήθηκε μία πολύ ωραία αντεπίθεση. Αυτό ήταν και το σκορ του ημιχρόνου. Στο δεύτερο ημίχρονο ο ρυθμός έπεσε, με την ΑΕΛ να θέλει να δώσει χώρο στον αντίπαλο, χωρίς όμως να δίνει και την κατοχή της μπάλας, με τον Ατρόμητο να παραμένει πιστός στο αγωνιστικό του πλάνο και να περιμένει την ΑΕΛ. Αυτό είχε ως αποτέλεσμα να σημειωθούν και ελάχιστες φάσεις. Σε μία από αυτές στο 61' η Τσούκα μπήκε στην περιοχή και η αντίπαλος που την ακολουθούσε την έσπρωξε άθελα της, με τον διαιτητή της αναμέτρηση να υποδεικνύει την εσχάτη των ποινών. Το πέναλτι ανέλαβε και εκτέλεσε εύστοχα η Λόγου. Αυτό το γκολ στην ουσία σήμανε και το τέλος του αγώνα με τις δύο ομάδες να είναι εμφανώς καταβεβλημένες από τον υψηλό ρυθμό του πρώτου ημιχρόνου αλλά και το γεγονός ότι προέρχονταν από τις διακοπές των εορτών. Παρόλα αυτά ο Ατρόμητος προσπάθησε να σημειώσει κάποιο γκολ που θα τον έβαζε και πάλι στον αγώνα, όμως η Βλασιάδου ήτανε σωστή όσες φορές χρειάστηκε και ειδικά στις καθυστερήσεις όπου σε μία φάση διαρκείας μέσα στην περιοχή της ΑΕΛ, η μπάλα στρώθηκε σε μία παίκτρια του Ατρόμητου, με την Βλασιάδου όμως να αποκρούει την μπάλα.\nΣτα αξιοσημείωτα της αναμέτρησης..... ο διαιτητής..... και όχι η διαιτησία του. Η ΑΕΛ που δεν έχει κάποιο παράπονο από την διαιτησία του αγώνα, είχε μία άδικη και εχθρική εξωαγωνιστική αντιμετώπιση από τον Βολιώτη ρέφερι, που προκαλεί απορίες. Οι παράγοντες της ΑΕΛ ακόμα δεν μπορούν να καταλάβουν τον λόγο για τον οποίο ο εν λόγω ρέφερι προέβη σε παράτυπες (και όχι μόνο) ενέργειες, που δεν τιμούν σίγουρα το ποδόσφαιρο και δεν αρμόζουν σε αξιωματούχους αγώνων. Την επόμενη αγωνιστική η ΑΕΛ θα ταξιδέψει αυτήν την Κυριακή στο Μεσολόγγι, σε μία επικίνδυνη έξοδο απέναντι στο νεοφώτιστο και φιλόδοξο Μεσολόγγι 2008.


Χρήστος Παπαπολύκαρπος : Tο “Υπηρετείν” υπεράνω εαυτού – ΤΡΙΚΚΗPress – Τα νέα των Τρικάλων\nΧρήστος Παπαπολύκαρπος : Tο “Υπηρετείν” υπεράνω εαυτού Reviewed by Momizat on Απρ 19 . ΣΕ ΑΠΟΣΤΑΣΗ ΑΝΑΠΝΟΗΣ!Ο χρόνος δεν περιμένει καθώς αδιάκοπα καλπάζει στο ατέρμονο ταξίδι του!Με αφορμή τις επερχόμενες αυτοδιοικητικές εκλογές. Σε εγρήγορση τελε ΣΕ ΑΠΟΣΤΑΣΗ ΑΝΑΠΝΟΗΣ!Ο χρόνος δεν περιμένει καθώς αδιάκοπα καλπάζει στο ατέρμονο ταξίδι του!Με αφορμή τις επερχόμενες αυτοδιοικητικές εκλογές. Σε εγρήγορση τελε Rating: 0\nΧρήστος Παπαπολύκαρπος : Tο “Υπηρετείν” υπεράνω εαυτού\nΔημοσιεύτηκε στις: 19 Απριλίου, 2019 στην κατηγορία: ΠΟΛΙΤΙΣΜΟΣ | σχόλια : 0\nΟ χρόνος δεν περιμένει καθώς αδιάκοπα καλπάζει στο ατέρμονο ταξίδι του!\nΜε αφορμή τις επερχόμενες αυτοδιοικητικές εκλογές.\nΣε εγρήγορση τελεί η αυτοδιοικητική μηχανή για τις επερχόμενες εκλογές. Όλοι, όπως το ευαγγελίζονται, για το “Υπηρετείν” υπεράνω εαυτού.\nΆλλοι με τη στήριξη των κομμάτων και άλλοι ως ανεξάρτητοι.\nΆλλοι με μεγαλόπνοα προγράμματα και άλλοι ψάχνοντας για απάνεμα αγγυροβόλια.\nΣτην προκειμένη περίπτωση, αντιπαρερχόμενοι τους υψηλούς θώκους, κυρίως στην επαρχία, είμαστε υποχρεωμένοι να προσγειωθούμε στη σημερινή ζωντανή πραγματικότητα.\nΑσφαλώς για ένα ακίνδυνο πέρασμα των συμπληγάδων που προβάλλουν σε κάθε αυτοδιοικητικό βήμα.\nΚαι ως ανώμαλη και ως ομαλή στα σημερινά δεδομένα θα μπορούσε να χαρακτηριστεί.αυτή η προσγείωση.\nΌμως, όπως και να έχει, μία είναι η ουσία. Η προσγείωση στο σήμερα για ένα ευεργετικό αύριο που θα αντανακλά στο ευρύ φάσμα των τοπικών κοινωνιών.\nΑν και,η εξουσία ασκείται κατά κυριότητα από Κέντρα, από Περιφέρειες και Δήμους, οι Τοπικές Κοινότητες και ιδιαίτερα όσες αριθμούν πάνω από τρεις εκατοντάδες κατοίκους, είναι αυτές που ίσως έχουν μια ξεχωριστή ιδιαιτερότητα.\nΦυσικά αυτή η ιδιαιτερότητα θα είναι ελάσσονος σημασίας άν δεν ανακύψουν τα τυχόν επί μέρους που είναι δυνατόν να σταθούν εμπόδιο για μια ελπιδοφόρα πορεία.\nΑυτή η παράμετρος εγκυμονεί τον κίνδυνο κατακερματισμού της ενότητας σε μια κοινωνική οντότητα.\nΜπορούμε πάντως, έστω και έτσι, να ελπίζουμε στα καλύτερα. Αλλά έτσι και αλλιώς εμείς πρέπει να προχωρήσουμε μπροστά προσέχοντας το βηματισμό μας ώστε να μην διαψευσθούν οι προσδοκίες μας.\nΠροχωρώντας μάλιστα ακάθεκτα και με γοργό ρυθμό, στον επιδιωκόμενο στόχο για το καλό όλων μας και των επερχόμενων γενεών!\nΓια το καλό όλου του κόσμου!


20:00 Scandal (E)🔍Δραματική σειρά / Πολιτικό Θρίλερ 2012. Η Olivia Pope έχει αφιερώσει τη ζωή της στην προστασία της εικόνας δημοσίων προσώπων, εξασφαλίζοντας πως τα μυστικά τους θα παραμείνουν για πάντα κρυμμένα! Πρώην σύμβουλος επικοινωνίας του Προέδρου των ΗΠΑ, εγκατέλειψε τη θέση της στο Λευκό Οίκο για να ηγηθεί της δικής της εταιρείας διαχείρισης κρίσεων, θέλοντας να ξεκινήσει ένα νέο κεφάλαιο στη ζωή της. Η Olivia και η ομάδα της είναι οι πιο αποτελεσματικοί στον τομέα τους και τρομερά αποτελεσματικοί στις υποθέσεις των πελατών τους! Μπορεί οι «gladiators in suits» όπως αποκαλούνται, να ειδικεύονται στον καθορισμό της ζωής των άλλων ανθρώπων, όταν όμως πρόκειται για υποθέσεις που αφορούν την προσωπική τους ζωή, τίποτα δεν είναι σίγουρο! Δημιουργός: Shonda Rhimes. Παίζουν: Kerry Washington, Darby Stanchfield, Katie Lowes.\n22:10 Agents Of S.H.I.E.L.D. (Ε)🔍Αστυνομική Σειρά/ Σειρά Δράσης 2013. Ο Phil Coulson είναι ο επικεφαλής μιας επίλεκτης ομάδας πρακτόρων που επιβάλλουν το νόμο σε περίεργα περιστατικά σε όλο τον κόσμο. Τα μέλη της - που το καθένα έχει και μια ξεχωριστή ικανότητα - δουλεύουν με τον Coulson για να προστατεύσουν εκείνους που δεν μπορούν να προστατευθούν από έκτακτες καταστροφές και αδιανόητες απειλές, συμπεριλαμβανομένης μιας τρομερής ομάδας γνωστής ως Ύδρα. Δημιουργοί: Maurissa Tancharoen, Jed Whedon, Joss Whedon. Παίζουν: Clark Gregg, Ming-Na Wen, Brett Dalton.\n23:00 Agents Of S.H.I.E.L.D. 🔍Αστυνομική Σειρά/ Σειρά Δράσης 2013. Ο Phil Coulson είναι ο επικεφαλής μιας επίλεκτης ομάδας πρακτόρων που επιβάλλουν το νόμο σε περίεργα περιστατικά σε όλο τον κόσμο. Τα μέλη της - που το καθένα έχει και μια ξεχωριστή ικανότητα - δουλεύουν με τον Coulson για να προστατεύσουν εκείνους που δεν μπορούν να προστατευθούν από έκτακτες καταστροφές και αδιανόητες απειλές, συμπεριλαμβανομένης μιας τρομερής ομάδας γνωστής ως Ύδρα. Δημιουργοί: Maurissa Tancharoen, Jed Whedon, Joss Whedon. Παίζουν: Clark Gregg, Ming-Na Wen, Brett Dalton.


Μνημόνιο συνεργασίας ανάμεσα σε ΙΤΕ και ΤΕΙ Κρήτης | VOUCHER-ERGASIA\nΜνημόνιο συνεργασίας υπέγραψαν σήμερα το ΤΕΙ Κρήτης και το Ίδρυμα Τεχνολογίας και Έρευνας παρουσία του αναπληρωτή υπουργού Παιδείας, αρμόδιου για την έρευνα και την καινοτομία, Κώστα Φωτάκη.\nΤα μνημόνια υπέγραψαν ο πρύτανης του ΤΕΙ Κρήτης, καθηγητής Νίκος Κατσαράκης και ο πρόεδρος του ΔΣ του ΙΤΕ, καθηγητής Νεκτάριος Ταβερναράκης.\n«Τέτοιες συνεργασίες θα δώσουν νέα δυναμική και προοπτική στην ακαδημαϊκή κοινότητα της Κρήτης.» ανέφερε ο πρύτανης του ΤΕΙ Νίκος Κατσαράκης ενώ συμπλήρωσε «Οι συνεργασίες αυτές είναι προς όφελος της κοινωνίας. Η συνεργασία θα αποτελέσει πρότυπο για τον αγροδιατροφικό τομέα σε όλη τη χώρα»\nΟ ίδιος έκανε ειδική μνεία στην αναβάθμιση του αγροκτήματος του ΤΕΙ, το οποίο θα αναδείξει την τοπική αγροδιατροφή σε πρότυπο για όλη τη Μεσόγειο. «Η συνεργασία μας με το ΙΤΕ είναι ενεργή και αποδοτική εδώ και πολλά χρόνια και θα αναβαθμιστεί ποιοτικά προς όφελος της Κρήτης», υποστήριξε.\nΑπό την πλευρά του ο Πρόεδρος του ΙΤΕ Νεκτάριος Ταβερναράκης ανέφερε «Η συνεργασία θα έχει αντίκτυπο στην κοινωνία και την οικονομία του νησιού. Φέρνει κοντά δυο ιδρύματα αριστείας. Θα προκύψουν ευκαιρίες που θα δώσουν νέα δυναμική στον αγροδιατροφικο τομέα, για την αναγέννηση των αγροτικών σπουδών στο νησί.»\n«Η Κρήτη πρέπει να σταθεί πρωτοπόρα και μπροστά στις επερχόμενες εξελίξεις, στη λεγόμενη τέταρτη βιομηχανική επανάσταση, που θα φέρει ραγδαίες εξελίξεις τα επόμενα χρόνια. «, υπογράμμισε ο κ. Φωτάκης. Για τις συνενώσεις τμημάτων, ο υπουργός αρκέστηκε να δηλώσει: «Είναι κρίμα το ΤΕΙ Κρήτης να μείνει έξω απ’ τις βαθιές μεταρρυθμιστικές διεργασίες. » Ο ίδιος αναφέρθηκε επίσης στα οφέλη της κυκλικής οικονομίας.\n«Είμαστε υποστηρικτές και αρωγοί σε τέτοιες πρωτοβουλίες. Ο πρωτογενής τομέας έχει ανάγκη αναβάθμισης και εκσυγχρονισμού. Η έρευνα ενδυναμώνεται από αυτή τη συνεργασία και συγκεκριμενοποιειται.» σημείωσε από την πλευρά του ο αντιπεριφερειάρχης Γιώργος Αλεξάκης.\nΟ αντιδήμαρχος Ηρακλείου Πέτρος Ινιωτάκης σημείωσε «Είναι μια ευτυχής μέρα για την Ελλάδα, την Κρήτη και το Ηράκλειο. Η κρίση δίνει ευκαιρίες για να γίνουμε καλύτεροι. Σήμερα είναι η εποχή της συνεργασίας. Πρέπει να σπάσουμε ταμπού και να αφήσουμε πίσω αντιλήψεις που θέλουν να μας κρατήσουν δέσμιους με το παρελθόν.»\n«Τέτοια μνημόνια θέλουμε. Η ελληνική κοινωνία εξέρχεται πληγωμένη και όρθια από την κρίση. Πρέπει να διαφυλαχθεί η δημοσιονομική σταθερότητα(πρώτη πρόκληση), δεύτερη πρόκληση η ενίσχυση του κοινωνικού κράτους, τρίτη η ανάπτυξη με κοινωνικό πρόσημο, επενδύοντας στην γνώση», επισήμανε σε δηλώσεις του ο αναπληρωτής Υπουργός, Κ. Φωτακης.\n«Η συνεργασία των δύο ιδρυμάτων είναι προς όφελος της κοινωνίας και της τοπικής οικονομίας. Διανοίγονται ελπίδες και ευκαιρίες. Πρέπει να υπάρξει ανάσχεση της μονόπλευρης φυγής των νέων στο εξωτερικό. Και οι νέοι να κάνουν κάτι συμβατό με τις σπουδές τους»\nΟ κ. Φωτάκης επίσης, στάθηκε στην αξία της καινοτόμου επιχειρηματικότητας\n«Υποχρέωση μας να δείξουμε, με δράσεις οριζόντιες, ότι η έρευνα βρίσκεται δίπλα στην κοινωνία»\nΜίλησε για αναβίωση αγροτικών περιοχών στην Κρήτη. Στον Αμπελουζο στη Μεσαρα και στη Σχολή Ασωμάτων στο Ρέθυμνο. Με έμφαση στην έρευνα και την καινοτομία\n«Το ΤΕΙ θα παίξει συντονιστικό ρόλο και θα διαχειριστεί τους πόρους. Οι ακαδημαϊκοί να έρθουν και να μείνουν στον τόπο τους και να ασχοληθούν με αυτούς τους τομείς. Η Πολιτεία στηρίζει τέτοιες πρωτοβουλίες. Να επεκταθεί αυτή η συνέργεια σε όλα τα Ιδρύματα της Κρήτης. Γιατί κανείς δεν περισσεύει», τόνισε με νόημα.\nΕκπαίδευση ΙΤΕ ΤΕΙ Κρήτης


Προσέλαβα μια σύζυγο | Η καριέρα μου εκτοξεύθηκε - I for Interview\nΑπόδοση κειμένου: Thodoris Roumanis\nΑρχικό κείμενο: I hired a wife. And my career took off\nΤο όνομα της ειναι Λουίζα.\nΕδώ έρχεται η Λουίζα. Το έκανε δυνατό. Αν πρέπει να καταδείξω τι μου έδωσε κυρίως, είναι χρόνος και την ικανότητα να συγκεντρώνομαι.\nΣχεδόν 30, Βραζιλιάνα, με το πιο ζεστό χαμόγελο, πανέμορφη. Το περασμένο φθινόπωρο την προσέλαβα για να πάρει την θέση της babysitter των παιδιών μου, η οποία μετακόμισε για τη σχολή της.\nΗ Λουίζα ζήτησε τουλάχιστον 25 ώρες την εβδομάδα κι ένα πολύ ικανό ωρομίσθιο. Αν και το budget μου ήταν περιορισμένο, συμφώνησα, και ήταν μια από τις καλύτερες αποφάσεις που έχω πάρει ποτέ.\nΕίμαι δικηγόρος. Οι ώρες πολλές, το στρες υψηλό, οι απαιτήσεις για τελειότητα μόνιμες.\nΚαι παρ’ολ’αυτά πάντα προσπαθούσα να διατηρώ ένα ίχνος ισορροπίας με την οικογενειακή μου ζωή. Μεταξύ μας όμως, είναι αδύνατο.\nΈχω μικρά παιδιά, τα οποία με χρειάζονται γύρω τους. Αλλά το να είσαι ταυτόχρονα καλή δικηγόρος και καλή μητέρα μοιάζει απροσπέλαστο. Τουλάχιστον για μένα.\nΔεν χρειαζόταν να ανησυχώ για το αν θα φτάσω στην ώρα μου μετά από μιάμιση ώρα στα ΜΜΜ για να είμαι σπίτι στις 5, ώστε να πάω την κόρη μου στον χορό.\nΉ αν θα είμαι στον αγώνα baseball του γιου μου ακριβώς την ώρα που ξεκινά. Ή αν το δωμάτιο των παιδιών είναι ένα χάος. Ή αν πρέπει να ψωνίσουν νέα ρούχα. Ή αν χρειάζονται πράγματα απ’ο το σουπερμάρκετ. Ή αν χρειάζεται να μαγειρέψω. Ή, ή, ή…\nΜε τον επιπλέον χρόνο και την ηρεμία του μυαλού, μου ήταν πολύ ευκολότερο να είμαι επιτυχημένη στη δουλειά μου.\nΣυμμετείχα πλέον σε stretch assignments (σ.τ.Μ: είδος project όπου ο εργαζόμενος αφιερώνει έξτρα χρόνο για να μάθει κάποιο νέο skill), αφού μπορούσα να αντέξω το συνεπαγώμενο στρες, τον χρόνο, αλλά και τα ταξίδια που αυτά χρειάζονταν, εφόσον η Λουίζα με κάλυπτε στο σπίτι.\nΌταν ολοκλήρωσα επιτυχημένα όλα τα assignments, εκτέθηκα ακόμα περισσότερο. Πέρασα περισσότερο χρόνο σε business meetings και συναφή ταξίδια. Έλαβα έναν πιο ηγετικό ρόλο, και οι επικεφαλής στην εταιρεία μου ζήτησαν να δεχτώ περισσότερες ευθύνες.\nΉταν σαν ένα coming out party, αν κ πολύ πολύ καθυστερημένο.\nΑυτά που η Λουίζα με βοήθησε να πετύχω σε λίγους μόλις μήνες, με έβαλαν σε σκέψεις σχετικά με το αν συγκεκριμένοι άντρες δικηγόροι έχουν μεγάλο πλεονέκτημα σε σχέση με άτομα σαν εμένα, απλά και μόνο επειδή έχουν συζύγους που είχαν αναλάβει το οικογενειακό μέτωπο.\nΊσως ο νεοευρεθής χρόνος κ η πνευματική ηρεμία που είχα μόλις ανακαλύψει να ήταν κάτι που αυτοί είχαν εξ’αρχής.\nΑυτή η ελευθερία ξεκάθαρα τους επέτρεψε να αφοσιωθούν στην δουλειά τους. Μπορούσαν να αποφύγουν την απόσπαση που έρχεται με το να μεταφέρεις τα παιδιά, να τα ταΐζεις, να τα ντύνεις κι όλες τις υπόλοιπες χρονοβόρες μικροδουλειές.\nΜπορούσαν να δουλεύουν για περισσότερες ώρες. Ως αποτέλεσμα, ίσως, μόνο ίσως, μπορούσαν να ανελκυθούν στην καριέρα τους γρηγορότερα από τις γυναίκες συναδέλφους τους με οικογένειες. Σίγουρα αυτό δεν ισχύει για όλους τους άντρες. Αλλά υποπτεύομαι ότι είναι αλήθεια για τους περισσότερους εξ αυτών.\nΤην στιγμή που η ανοδική μου πορεία έμοιαζε ασταμάτητη, η Λουίζα μας άφησε για να επιστρέψει στην εκπαίδευση.\nΧωρίς αυτήν, το γνώριμο και συντριπτικό αίσθημα της μη-υλοποιησιμότητας επέστρεψε. Του να τα έχεις όλα. Του να τα κάνεις όλα. Η ορμή μου μειώθηκε.\nΘέλω τη σύζυγο μου πίσω.\nΕπόμενο Previous post: Λατινική Αμερική | Τα πώς και τα γιατί\nΠροηγούμενο Next post: Κρήτη | Αθώος εργοδότης για ξυλοδαρμό


Κυπαρισσία, η αιώνια αρχόντισσα της Μεσσηνίας - KYPARISSIOTIS - ΚΥΠΑΡΙΣΣΙΩΤΗΣ\nHome / πολιτισμός / greece / kyparissiotis / messinia / news / Κυπαρισσία, η αιώνια αρχόντισσα της Μεσσηνίας\nΤετάρτη, Απριλίου 27, 2016 πολιτισμός, greece, kyparissiotis, messinia, news\nΑυτό που μπορεί να πει κανείς με σιγουριά για την Ελλάδα είναι ότι σε κάθε γωνιά της μπορείς να βρεις απροσδόκητα ωραία μέρη και να ανακαλύψεις μυστικές ομορφιές σε περιοχές γεμάτες γοητεία.\nΜια από αυτές τις περιοχές είναι και η Κυπαρισσία της Μεσσηνίας. Χτισμένη αμφιθεατρικά απλώνεται στους πρόποδες του όρους Αιγάλεω ή «Ψυχρό», όπως είναι επίσης γνωστό, και προσφέρεται για μια ήρεμη απόδραση γεμίζοντας τον επισκέπτη με όμορφες εικόνες. Βρίσκεται περίπου 250 χιλιόμετρα μακριά από την Αθήνα και όποιος φτάσει εκεί θα έχει την ευκαιρία να δει πολλά αξιόλογα μέρη, αμμουδερές παραλίες και να απολαύσει ωραίες γεύσεις. Η ιστορία της Κυπαρισσίας χάνεται στα βάθη της ιστορίας ενώ τα ομηρικά χρόνια ονομαζόταν «Κυπαρισσίεντας» και ανήκε στο βασίλειο της Πύλου, του βασιλιά Νέστορα. Στην Κυπαρισσία έχουν ανακαλυφθεί τάφοι της Κλασικής και Ρωμαϊκής εποχής, ενώ στην κορυφή του όρους Ψυχρό υπάρχει Φράγκικο Κάστρο.\nΈνα πολύ σημαντικό αξιοθέατο της περιοχής είναι ο Αρχαιολογικός Χώρος της Περιστεριάς, ένα από τα σημαντικότερα κέντρα πρωτομυκηναϊκού πολιτισμού όπως επίσης και το φαράγγι που βρίσκεται δίπλα σε αυτόν.\nΤο κάστρο βέβαια που δεσπόζει στην πόλη είναι αυτό που καλωσορίζει τον επισκέπτη και αποτελεί το μπαλκόνι της Κυπαρισσίας με ατελείωτη θέα ενώ τα παραδοσιακά αρχοντικά και τα καλντερίμια που θα δει κανείς πιο χαμηλά να το «αγακαλιάζουν» ολοκληρώνουν την εικόνα. Η Ιερά Μονή Γενεσίου Θεοτόκου είναι επίσης ένα ησυχαστήριο ανάμεσα σε δεκάδες διαφορετικά δέντρα που θα σας γαληνέψει ενώ από τη Δεξαμενή ο επισκέπτης θα απολαύσει μια μοναδική θέα που θα του μείνει αξέχαστη. Από εκεί μπορεί να δει κανεις από μια άλλη οπτική γωνία την όμορφη πόλη της Κυπαρισσίας ενώ το μάτι του θα χαθεί στη θάλασσα.\nΕκτός όμως από τα σπουδαία αξιοθέατα, η Κυπαρισσία έχει και πολύ όμορφες παραλίες που την κάνουν να αποτελεί τον ιδανικό προορισμό που συνδυάζει όλα τα χαρακτηριστικά.\nΜε πιο γνωστή την μεγάλη παραλία της Κυπαρισσίας, Αϊ-Λαγούδη, υπάρχουν κι άλλες είτε οργανωμένες είτε όχι που σίγουρα καλύπτουν όλα τα γούστα. Καλό Νερό, Σανί και Στόμιο είναι μερικές από αυτές και είναι ιδιαίτερα γνωστές. Αν βρεθείτε για απόδραση στην Κυπαρισσία μη διστάσετε να ρωτήσετε τους φιλόξενους κατοίκους για τα μικρά «μυστικά» της για να ανακαλύψετε τις ομορφιές της περιοχής.\nΚυπαρισσία, η αιώνια αρχόντισσα της Μεσσηνίας Reviewed by kyparissiotis on Τετάρτη, Απριλίου 27, 2016 Rating: 5


Τόσο η Ανδρική μας ομάδα συνεχίζει τις αγωνιστικές της υποχρεώσεις, όσο και τα τμήματα της Ακαδημίας μας συνεχίζουν τα πρωταθλήματα τους. Συνέχεια έχουμε τόσο για τις Ακαδημίες Καλαθόσφαιρας της ομάδας μας, όσο και για την Πετοσφαιρική μας ομάδα των Νεανίδων η οποία στην 1η αγωνιστική έχει ρεπό στον Α΄όμιλο.\nΑναλυτικά: (29/9 – 6/10)\nΑνδρική ομάδα: Για την 5η αγωνιστική του πρωταθλήματος αντιμετωπίζει εκτός έδρας την Ομόνοια την Κυριακή(7/10) στις 18:00.\nΑπόλλων Ladies: Δεν έχει αγωνιστική υποχρέωση καθώς το παιχνίδι που ήταν προγραμματισμένο μετατέθηκε για τις 17 Οκτωβρίου. Επόμενη αγωνιστική υποχρέωση στις 14 Οκτωβρίου κόντρα στην ομάδα του Απόλλωνα Λυμπιών.\nΓια την 7η αγωνιστική οι ομάδες μας αντιμετωπίζουν την Ομόνοια.\nU14: Εντός έδρας το Σάββατο(6/10) στις 10:00.\nU15: Εντός έδρας το Σάββατο(6/10) στις 12:00.\nU16: Εκτός έδρας το Σάββατο(6/10) στις 10:00.\nU17: Εκτός έδρας το Σάββατο(6/10) στις 12:00.\nU19: Για την 4η αγωνιστική του πρωταθλήματος αντιμετωπίζει εκτός έδρας τη Νέα Σαλαμίνα το Σάββατο(6/10) στις 15:30.\nU16B: Για την 3η αγωνιστική αντιμετωπίζει εντός έδρας τον Οθέλλο Αθηαίνου την Κυριακή(7/10) στις 12:00. Ο αγώνας της ομάδας μας θα διεξαχθεί στο γήπεδο του “Park Beach”.\nΚ18 Ανδρών(Β΄όμιλος): Για την 2η αγωνιστική αντιμετωπίζει εnτός έδρας την ομάδα Phoenix MJ Basket Plus το Σάββατο(6/10) στις 12:00.\nΚ16 Ανδρών(Γ΄όμιλος): Για την 2η αγωνιστική αντιμετωπίζει εκτός έδρας τον Άρη την Κυριακή(7/10) στις 11:00.\nΚ16 Γυναικών(Β΄όμιλος): Για την 2η αγωνιστική αντιμετωπίζει εντός έδρας τον ΑΠΟΠ την Κυριακή(7/10) στις 10:00.\nΚ14 Ανδρών(Α΄όμιλος): Για την 1η αγωνιστική αντιμετωπίζει εντός έδρας την Αναγέννηση Γερμασόγειας το Σάββατο(6/10) στις 10:00.\nΚ14 Γυναικών(Α΄όμιλος): Για την 1η αγωνιστική αντιμετωπίζει εκτός έδρας την Αναγέννηση Δερύνειας το Σάββατο(6/10) 12:00.\nΝεάνιδες(Α΄όμιλος): Για τη 2η αγωνιστική αντιμετωπίζει εντός έδρας τη Νέα Σαλαμίνα το Σάββατο(6/10) στις 14:00.


Θα μπορούσε να πάρει και τη νίκη… – ArenaLarissaGr\nΘα μπορούσε να πάρει και τη νίκη…\nΙσόπαλοι δίχως τέρματα έμειναν ΑΕΛ και Κέρκυρα στο σημερινό παιχνίδι στο AEL FC ARENA, με τους «βυσσινί» να μη κατορθώνουν να πάρει το πολυπόθητο τρίποντο απέναντι στην ομάδα του Γιάννη Ματζουράκη. Με δέκα παίκτες από το 68′ η Κέρκυρα, λόγω αποβολής του Σπύρου Σπίνουλα.\nΗ ΑΕΛ έπειτα από την ήττα στη Λιβαδειά από τον Λεβαδειακό τη περασμένη Κυριακή, υποδέχθηκε στο AEL FC ARENA τον Λεβαδειακό στο πλαίσιο της 25ης στροφής της Super League.\nΚατοχή χωρίς αποτέλεσμα για την ΑΕΛ\nΗ πρώτη απειλή για τους «βυσσινί» ήρθε στο 13ο λεπτό. Μετά από σύγχυση στην άμυνα της Κέρκυρας ο Μίλος Ντέλετιτς σούταρε από πλεονεκτική θέση, όμως ο Νίκος Γιαννακόπουλος με διπλή απόκρουση κατάφερε να αποσοβήσει τη πρώτη ευκαιρία της ΑΕΛ.\nΗ απάντηση από τη Κέρκυρα ήρθε στο 17ο λεπτό της συνάντησης. Ο Ρόλε με κάθετη πάσα βρήκε τον Ντένις Επστάιν μέσα στη περιοχή της ΑΕΛ και ο Γερμανός επιθετικός της Κέρκυρας πλάσαρε από πλάγια θέση, όμως η μπάλα ακούμπησε τα εξωτερικά δίχτυα της εστίας του Μπόζοβιτς και πέρασε άουτ.\nΣτο 35ο λεπτό του αγώνα τώρα, ο Περόνε βρήκε με γύρισμα από τα αριστερά τον Μιλοσάβλιεβιτς, ο τελευταίος σούταρε μέσα από τη περιοχή της Κέρκυρας και έστειλε τη μπάλα λίγο έξω από την εστία του Γιαννακόπουλου.\nΠίεση της ΑΕΛ, ευκαιρία η Κέρκυρα\nΣτο δεύτερο μέρος οι «βυσσινί» προσπάθησαν από την αρχή να πάρουν τη κατοχή της μπάλας και να δημιουργήσουν ευκαιρίες που θα τους φέρουν μπροστά στο σκορ, όμως η πρώτη ουσιαστική ευκαιρία στην επανάληψη ανήκει στη Κέρκυρα.\nΣτο 61′ οι φιλοξενούμενοι λοιπόν κέρδισαν φάουλ σε πολύ καλό σημείο έξω από τη μεγάλη περιοχή της ΑΕΛ. Ο Ρόλε εκτέλεσε το φάουλ όμως ο Μλάντεν Μπόζοβιτς έπεσε και έδιωξε τη μπάλα μακρυά από την άμυνα των γηπεδούχων.\nΠέντε λεπτά αργότερα, οι φιλοξενούμενοι έχασαν μοναδική ευκαιρία για να μπουν μπροστά στο σκορ. Ο Ντένις Επστάιν πλάσαρε ωραία από τα δεξιά, η μπάλα κόντραρε στο πόδι του Ζίζιτς και εν συνεχεία ο Μπόζοβιτς εξουδετέρωσε την ευκαιρία, με τη Κέρκυρα να φθάνει κοντά στο γκολ.\nΗ απάντηση από την ΑΕΛ ήρθε στο 65ο λεπτό. Ο Μιλοσάβλιεβιτς έκανε το γύρισμα από τα αριστερά, στη πορεία της μπάλας βρέθηκε ο Εμμάνουελ Περόνε, όπου ακούμπησε τη μπάλα όμως δεν την έστειλε στα δίχτυα, καθώς αυτή πέρασε ελάχιστα έξω από το αριστερό κάθετο δοκάρι του Νίκου Γιαννακόπουλου.\nΜε δέκα η Κέρκυρα, τετ – α – τετ ο Περόνε\nΟι αριθμητικές ισορροπίες άλλαξαν στο 68′ όταν και ο Σπύρος Σπίνουλας αντίκρισε τη δεύτερη κίτρινη κάρτα από τον κ. Θάνο για φάουλ στον Σάντι Κρίζμαν. Η Κέρκυρα λοιπόν έμεινε με παίκτη λιγότερο και η ΑΕΛ συνέχισε να πιέζει για να φθάσει στο γκολ.\nΣτο 72ο λεπτό λοιπόν ο Σάλες Λεοζίνιο βρήκε με κάθετη τον Εμμάνουελ Περόνε και ο τελευταίος πλάσαρε από θέση τετ – α – τετ όμως νικήθηκε από τον πορτιέρο, Νίκο Γιαννακόπουλο, καθώς έδιωξε μακρυά με τα πόδια.\nΗ επόμενη ουσιαστική φάση για τους «βυσσινί» ήρθε στο 75′. Ο Ραντομίρ Μιλοσάβλιεβιτς βρέθηκε σε πλεονεκτική θέση για γκολ και σούταρε, όμως ο Νίκος Γιαννακόπουλος δήλωσε πάλι παρόν και έβγαλε τη μπάλα σε κόρνερ.\nΜέχρι το φινάλε η ΑΕΛ δεν μπόρεσε να απειλήσει την εστία του Γιαννακόπουλου και να φθάσει στο γκολ, με το 0 – 0 να είναι και το τελικό αποτέλεσμα έπειτα από το σφύριγμα του κ. Θάνου κι ενώ κράτησε πέντε λεπτά καθυστερήσεων έπειτα από τις πολλές διακοπές του αγώνα από τους παίκτες του Γιάννη Ματζουράκη.\nΑΕΛ (Ράτκο Ντόστανιτς): Μπόζοβιτς, Μασούρας, Γκόλιας, Ζίζιτς, Γουάλας (53′ λ.τ. Ρέντζας), Φατιόν (83′ Μλαντένοβιτς), Μιλοσάβλιεβιτς, Ντέλετιτς, Περόνε, Ναζλίδης (61′ Λεοζίνιο), Κρίζμαν.\nΚέρκυρα (Γιάννης Ματζουράκης): Γιαννακόπουλος, Αντέτζο, Λέκοβιτς, Αρτυματάς, Κρητικός, Ζορμπάς (74′ Γκράσι), Παμλίδης (87′ Μυτίδης), Σπίνουλας, Ρόλε (90’+1′ Κεβέν), Επστάιν, Γρομητσάρης.\nΘάνος (Γρεβενών), Ευθυμιάδης (Πιερίας), Σίπκας (Πέλλας).\nΕΠΟΜΕΝΟ ΑΡΘΡΟ Χάνει Ζίζιτς και Μιλοσάβλιεβιτς, στο όριο ο Μασούρας\nΠΡΟΗΓΟΥΜΕΝΟ ΑΡΘΡΟ Μαγικό κοντρόλ με την πλάτη από τον Ρονάλντο! (vid)


"Η φωτογραφία ως μέσο καταγραφής της ιστορικής πραγματικότητας" γράφει ο Paul Proctor - faretra.info\n"Η φωτογραφία ως μέσο καταγραφής της ιστορικής πραγματικότητας" γράφει ο Paul Proctor\n«Τη γλώσσα μού έδωσαν… ελληνική; - Η γλώσσα της νεολαίας» γράφει η Σοφία Παυλίδου\n«Τελειωτικό χτύπημα ο Πτωχευτικός - Άνθρακες η "δεύτερη ευκαιρία" που διατυμπανίζει η κυβέρνηση» γράφει ο Γιώργος Καλούμενος\nΚορωνοϊός: Ο χάρτης των 2056 κρουσμάτων στη χώρα - Οι 21 στην Ημαθία\n14 Μαρτίου 2016 στις 16:33\tFaretra.info\nΑρθρογράφοι | Περισσότερο διαβασμένα | Πολιτισμός\nΒέροια 1908. Κατάδυση του Τιμίου Σταυρού\nΗ φωτογραφία φύλακας της αλήθειας\nΟ Paul Proctor είναι Καλλιτέχνης Φωτογράφος και Ερευνητής\nΠώς κάνει την αρχή κάνεις όταν θέλει να μιλήσει για ένα βιβλίο που αφορά ένα λαό που δεν γνώρισε ποτέ, μια ιστορία που δεν είναι η δική του ιστορία και μνήμες που δεν είναι οι δίκες του μνήμες;\nΤί σημαίνει να κοιτά κάνεις αυτές τις φωτογραφίες σήμερα, κάποιες απ’ αυτές βγαλμένες πριν από τουλάχιστο εκατό χρόνια, και με ποιον τρόπο μπορούν να μας αφορούν αυτές ακόμα;\nΘα επιχειρήσω να απαντήσω σε αυτά τα ερωτήματα, αφού πρώτα αναφέρω μια μικρή ιστορία:\nΤο 1940 και, αφού δραπέτευσε από τη ναζιστική Γερμάνια και αργότερα από την κατεχομένη από τους ναζί Γαλλία, ο εβραϊκής καταγωγής φιλόσοφος και συγγραφέας Walter Benjamin έγραψε ένα έργο που έμελλε να είναι και το τελευταίο του, πριν αποφασίσει να δώσει ο ίδιος τέλος στη ζωή του, στην Ισπανία.\nΒεροιώτικο ζευγάρι του 1920\nΣτο «Περί Ιστορίας», έργο που έγραψε το 1940, υπάρχει μια σειρά από δοκίμια. Σε ένα από αυτά ο Μπέντζαμιν επέλεξε να ερμηνεύσει έναν πινάκα του Paul Klee, με τίτλο “Angelus Novus”. Σε αυτήν -22- συνέκρινε τον εικονιζόμενο άγγελο με τον άγγελο της ιστορίας. Γραφεί λοιπόν: Ο πινάκας δείχνει έναν άγγελο που φαίνεται έτοιμος ν’ απομακρυνθεί από κάτι που επίμονα συλλογίζεται. Τα μάτια του κοιτάζουν επίμονα, το στόμα του ανοιχτό, τα φτερά του απλωμένα. Έτσι φαντάζεται κάνεις τον άγγελο της ιστορίας. Το πρόσωπο του στραμμένο στο παρελθόν. Εκεί που εμείς βλέπουμε μια σειρά από γεγονότα, εκείνος βλέπει μια καταστροφή, αλλεπάλληλα στρώματα από συντρίμμια να σωριάζονται με ορμή στα πόδια του μπροστά.\nΟ άγγελος θα ήθελε να μείνει, να ζωντανέψει τους νεκρούς, να ξανακάνει ένα ό,τι έχει συντριβεί. Όμως, από τον παράδεισο έρχεται μια καταιγίδα: πιάνεται στα φτερά του με τέτοια ορμή, που είναι αδύνατο να τα κλείσει. Η θύελλα τον εκτοξεύει προς το μέλλον χωρίς να μπορεί να της αντισταθεί, στο μέλλον που του έχει γυρισμένη την πλάτη, ενώ ότι έχει απομείνει φτάνει μέχρι τα ουράνια. Η θύελλα είναι αυτό που αποκαλούμε «πρόοδος».\nΣτην ερμηνεία του Benjamin ο Άγγελος της Ιστορίας απεικονίζεται να κοιτά το παρελθόν, η πλάτη του είναι στραμμένη στο μέλλον, ωστόσο είναι αδύνατο να αντισταθεί στην αναπόφευκτη και αμείλικτη δύναμη του χρόνου. Στο δοκίμιο του ο Benjamin κάνει μια αντιπαραβολή με την ανθρωπινή κατάσταση, θα μπορούσε κάλλιστα όμως, η ίδια αντιπαραβολή να ισχύσει και για τη φωτογραφία.\nΌλες οι φωτογραφίες είναι μια αναφορά στο παρελθόν. Κι είναι αυτός ο λόγος που είναι άρρηκτα δεμένες με τη μνήμη. Πριν από την εφεύρεση της φωτογραφίας, η φωτογραφική απεικόνιση, παρόλο που ήταν ορατή στην κάμερα οπσκούρα -τον σκοτεινό θάλαμο της μηχανής δηλαδή- ήταν αδύνατο να τυπωθεί μόνιμα πάνω σε κάτι απτό.\nΕβραίικη συνοικία της Μπαρμούτας στη Βέροια - 1900\nΌταν ο Daguerre κατάφερε τελικά να επιλύσει το πρόβλημα της μόνιμης απεικόνισης, του φιξαρίσματος δηλαδή της εικόνας πάνω σε ένα καλογυαλισμένο επαργυρωμένο πλακίδιο, το πλακίδιο χαρακτηρίστηκε «ο καθρέφτης που θυμάται»: ένας καθρέφτης που αντανακλούσε τόσο όσα αφορούσαν εμάς, όσο και τον κόσμο που μέσα του αιχμαλωτίστηκε. Για πρώτη φορά στην πολιτισμική μας ιστορία μια στιγμή του χρόνου μπορούσε να συλληφθεί και να διατηρηθεί για πάντα. Έτσι κι εμείς, από τότε, όπως ο «Άγγελος της Ιστορίας», νιώθουμε την παρόρμηση να κοιτάξουμε προς τα πίσω.\nΗ εφεύρεση της φωτογραφίας έγινε το 1839, την εποχή της Βασίλισσας Βικτωρίας στην Μεγάλη Βρετανία. Μάλιστα, ήταν οι άνθρωποι της βικτωριανής περιόδου που αμέσως αντιλήφθηκαν την εύθραυστη φύση της, παρομοιάζοντας την με την ίδια τη μνήμη.\nΔιέκριναν την ιδιότητα της να διατηρεί τη στιγμή στο χρόνο, διαπίστωσαν όμως ταυτόχρονα και πόσο ευάλωτη είναι στη δύναμη της φθοράς, του ξεθωριάσματος, του αφανισμού και της απώλειας. Γι’ αυτό το λόγο δημιούργησαν αρχεία και καταλόγους απογραφής, με στόχο τη φύλαξη τους σε βιβλιοθήκες, γκαλερί και μουσεία, χτισμένα ειδικά γι’ αυτό, ως κληρονομιά στις επόμενες γενιές.\nΗ φωτογραφία πάντα απολάμβανε το ειδικό προνόμιο του φύλακα της αλήθειας. Ίσως αυτός είναι κι ο λόγος που οι φωτογραφίες αποτελούν την βάση πολλών εθνικών πολιτιστικών αρχείων. Μας παρέχουν ακράδαντη απόδειξη ότι ένα συγκεκριμένο γεγονός έγινε σε ορισμένο χρόνο και μέρος και κάποιοι υπήρξαν μάρτυρες αυτού.\nΚατά τη διάρκεια της σχετικά μικρής της ιστορίας, η φωτογραφική μηχανή εξελίχθηκε από όργανο καταγραφής μιας απλής παρουσίας σε μάρτυρα γεγονότων και εργαλείο κοινωνικών αλλαγών.\nΒέροια - 1916 ( Προσωπικό αρχείο Ζυγουλιάνου)\nΣτη βικτωριανή εποχή για παράδειγμα, στην Βρετανία , είναι αμφίβολο αν θα είχαν δημιουργηθεί τόσοι φιλανθρωπικοί οργανισμοί χωρίς ο αγώνας του φτωχού να έχει περάσει μέσα από το φίλτρο της κάμερας κεντρίζοντας έτσι την κοινωνική συνείδηση του πλούσιου.\nΤο φωτογραφικό αρχείο είναι σημαντικό καθώς διοχετεύει τα απτά ντοκουμέντα με τα οποία μπορούμε να ανιχνεύσουμε την ιστορία μας αλλά και να την χρησιμοποιήσουμε στο να ζωντανέψουμε την ιστορία για τις επόμενες γενεές.\nΤο πνεύμα αυτό φαίνεται να υπηρετούν και οι φωτογραφίες που περιλαμβάνονται στο βιβλίο αυτό. Η κάμερα έπαιξε αποφασιστικό ρολό με το να αιχμαλωτίσει μια μεταβαλλόμενη πόλη σε καιρούς θυελλώδεις, όπου δόθηκαν μάχες και χάθηκαν ζωές.\nΗ μηχανή με επιμέλεια και προσοχή κατέγραψε αυτό που σύντομα έμελλε να αφανιστεί. Οι άνθρωποι που έβγαλαν αυτές τις φωτογραφίες είχαν συνείδηση του πόσο σημαντικά ήταν αυτά τα γεγονότα, τόσο, που να αξίζει να φωτογραφηθούν, ώστε κάποιος, κάποτε στο μέλλον θα μπορεί να τα δει όταν οι ίδιοι θα είχαν από χρόνια φύγει. Φύλαξαν μια στιγμή στην ιστορία της κοινωνικής και πολιτιστικής ζωής της πόλης και την παρέδωσαν σε εμάς μέσα από τις φωτογραφίες που δημιούργησαν: μιας πολιτιστικής περιόδου που έχει φύγει ανεπιστρεπτί.\nΜίλτος Μανάκις αδελφός του Γιαννάκη, στη Βέροια\nΘα μπορούσε να υπάρχει μεγαλύτερο δώρο από αυτό, κάποια πιο σημαντική κληρονομία; Κοιτάζοντας για πρώτη φορά τις φωτογραφίες αυτού του τόμου διέκρινα σ αυτόν δυο μέρη: το πρώτο να αποτελείται από φωτογραφίες «πέραν της ζώσας μνήμης». Με άλλα λόγια δεν υπάρχει κάνεις σήμερα ζωντανός που να έχει ζήσει τα γεγονότα που κατέγραψαν. Και έτσι ερχόμαστε στο ερώτημα: μέχρι ποιο βαθμό συνιστούν οι φωτογραφίες αυτές αναμνήσεις, αφού σίγουρα οι αναμνήσεις αποτελούν προνόμιο των ζωντανών;\nΤο δεύτερο μέρος είδα να απαρτίζεται από φωτογραφίες που ήταν ακόμα εντός της ζώσας μνήμης ανθρώπων, μερικοί από τους οποίους είναι πιθανά ανάμεσα μας απόψε, και που έχουν άμεση σχέση με τόπους, χρόνους και γεγονότα που έχουν αυτές καταγράψει. Αυτές οι φωτογραφίες δεν συνιστούν απλές καταγραφές: πυροδοτούν μέσα μας μια νοσταλγία βαθειά και δυνατή.\nΟι φωτογραφίες είναι για τους ζωντανούς. Ωστόσο, κάθε φωτογραφία είναι και μια αναφορά στο θάνατο. Όπως σημειώνει κι η Αμερικανίδα συγγραφέας Σούζα Νταγκ: «όλες οι φωτογραφίες είναι «Ενθύμια Θανάτου» αναφέρονται δηλαδή σε μια φευγαλέα στιγμή στο χρόνο, μια στιγμή που δεν θα υπάρξει ποτέ ξανά». Όλες μάς υπενθυμίζουν πόσο αλλάζουμε και πόσο ευάλωτοι στεκόμαστε μπροστά στην αδυναμία μας να σταματήσουμε το αμείλικτο πέρασμα του χρόνου.\nΤη δεκαετία του 1860 ο Αμερικανός ποιητής και συγγραφέας Αλιβέρι Γουέντελ Χομς έγραψε:\n«Αυτοί που αγαπάμε\nΚαφενείον η Εληά - Βέροια\nδεν μας αφήνουν\nπια για πάντα, όπως\nπου κάποτε εστίασε επάνω τους,\nέχει συγκρατήσει το\nω!, ποσό κρατάνε\nαυτές οι σκιές, και\nπώς το υλικό τους\nσώμα έχει ξεθωριάσει!».\nΌταν μου έδωσαν τον τόμο αυτό, μου έκανε αμέσως εντύπωση η ποικιλία από φωτογραφίες με τελετές, με ανθρώπους κάθε λογής και κάθε κοινωνικής στάθμης. Ιδιαίτερα όμως, με εντυπωσίασε το πλήθος φωτογραφιών τόσο του Αλιάκμονα, όσο και του Τριποτάμου που διασχίζει την πόλη και των γεφυρών που ενώνουν τις όχθες του.\nΚαι στις δυο γλώσσες, αγγλική και ελληνική, έχουμε κοινή την έκφραση «το ποτάμι του χρόνου», μιλώντας έτσι συμβολικά για την πάροδο του χρόνου. Η έννοια του χρόνου που κυλά σαν ποτάμι είναι κάτι που όλοι κατανοούμε. Ο αρχαίος Έλληνας φιλόσοφος Ηράκλειτος, πρώτος συνέδεσε τη ροη του ποταμού με τον ίδιο το χρόνο, υποδεικνύοντας μας πως κανένας μας δεν μπαίνει στο ίδιο ποτάμι δυο φορές…\nΝέοι της Βέροιας -1925\nΤο κλικ του διαφράγματος στην κάμερα είναι το βήμα στο ποτάμι και η φωτογραφία είναι αυτό που απομένει. Η φωτογραφία δεν εμποδίζει τη ροη του χρόνου: ο χρόνος εξακολουθεί να κυλά γύρω της. This flow is what we might refer to as historical context and photographic images are like quotations taken out of this context. Θα μπορούσε κανείς να πει πως αυτή η ροή του χρόνου είναι το ιστορικό πλαίσιο και η κάθε φωτογραφία είναι κομμάτι βγαλμένο από αυτό το πλαίσιο. Όπως στο ποτάμι βλέπουμε τη ροη του χρόνου, έτσι και στη γέφυρα μπορούμε να αποδώσουμε τη συμβολική δυνατότητα να διατρέχει το χρόνο.\nΗ φωτογραφία λειτούργει ως γέφυρα που μας επιτρέπει να εξερευνήσουμε διασυνδέσεις ανάμεσα σε ανθρώπους διαφορετικών εποχών. Οι ιστορικής φύσεως φωτογραφίες μάς παρέχουν μοναδική ευκαιρία να διασχίσουμε τη γέφυρα με το παρελθόν και να συνδεθούμε με την κληρονομία μας.\nΤην εποχή που πάρθηκαν αυτές οι εικόνες, οι φωτογραφίες ήταν σχετικά ακριβές. Εξαιτίας του κόστους, οι φωτογράφοι έπρεπε να σκεφτούν καλά πριν τραβήξουν μια φωτογραφία. Σήμερα ισχύει σχεδόν το αντίθετο: έχουμε ανάγκη να τραβήξουμε τη φωτογραφία για να σκεφτούμε.\nΗ οδός Κεντρικής στη Βέροια, τη δεκαετία του '40\nΗ φωτογραφία έγινε τόσο φτηνή που κατάντησε υποκατάστατο βραχυπρόθεσμης μνήμης. Είναι δε πιο εφήμερη από ποτέ. Υπολογίζεται πως μέχρι το τέλος του χρόνου θα έχουν τραβηχτεί σε όλο τον κόσμο γύρω στις 880 δισεκατομμύρια φωτογραφίες.\nΑντί να είναι μέσο ενθύμησης, σήμερα οι φωτογραφίες βγαίνουν για να μας επιτρέψουν να ξεχνάμε. Και, παρότι μοιράζονται πλέον ανοιχτό, κατά ένα τρόπο ως τώρα ασύλληπτο, στην πλειοψηφία τους θα παραμείνουν σε μια οθόνη, μη φτάνοντας ποτέ να εκτυπωθούν. Θα υπάρχουν μοναχά στο χώρο των ηλεκτρονικών μπιτς και μπαιτς. Η αξία της φωτογραφίας ως υλικού, απτού αντικείμενου έχει μειωθεί.\nΕμείς, ωστόσο, χρειάζεται να διασφαλίσουμε πως η αξία της πολιτιστικής μας ιστορίας και φωτογραφικής κληρονομίας δεν θα έχουν την ίδια μοίρα.\nΕπιστρέφω λοιπόν στο αρχικό μου ερώτημα: για ποιον λόγο με αφορούν τούτες οι φωτογραφίες; Ίσως γιατί η φωτογραφία μας παρέχει μια μοναδική γλωσσά, μια γλωσσά που έχει την δυνατότητα να διαπερνά κοινωνικά και πολιτισμικά όρια. Ενδέχεται να μην το αντιλαμβανόμαστε, είναι όμως αλήθεια πως όλοι μάθαμε πώς να «διαβάζουμε» μια φωτογραφία. Κι αυτός είναι ο λόγος που, κοιτάζοντας τις φωτογραφίες αυτού του βιβλίου, και εγώ όπως κι εσείς, μπορώ να φτιάξω μια αφήγηση και να αποκτήσω μια αντίληψη της ζωής και των χρονών των ανθρώπων της Βέροιας, καθώς και της πόλης που αυτοί έζησαν.\nΠλατεία Ωρολογίου Βέροια 1916\n(Το κείμενο αποτελεί επεξεργασμένη μορφή της εισήγησης του συντάκτη κατά την παρουσίαση του τόμου «Βέροια 1900 – 1915. Από την Οθωμανοκρατία ως τη Μεταπολίτευση. Φωτογραφίες και Αναμνήσεις», στις 15 Οκτωβρίου 2014 και δημοσιεύτηκε στο περιοδικό της ΚΕΠΑ Δ. Βέροιας ΠΟΛΙΤΙΣΤΙΚΑ ΔΡΩΜΕΝΑ.)\nΕτικέτες Paul ProctorΕπιλεγμέναμεταπολίτευσηΝαζιστικά ΣτρατόπεδαΦωτογραφία\nFaretra.info\t32580 posts\nΣυνδικάτο Γάλακτος: Κάλεσμα στις συγκεντρώσεις έξω από τους ΟΑΕΔ Βέροιας, Γιαννιτσών και Νάουσας, Τρίτη 10 Νοέμβρη


13/06/2018Μαθηματικά και εργαλεία δουλειάςPART 1 (χρήσιμες συμβουλές για να αγαπήσουν τα παιδιά μας τα Μαθηματικά)\nΈχει ξεχαστεί πια η εποχή που η εκπαίδευση των παιδιών άρχιζε αφού πήγαιναν στο σχολείο. Το απλό αριθμητήριο το ξεπερνάνε τα σημερινά παιδιά στο νήπιο. Μελέτες δείχνουν πως παιδιά 4 ετών χειρίζονται άνετα τον υπολογιστή αλλά και πιο προχωρημένες μορφές του (π.χ. ipad).\nΑς το εκμεταλλευτούμε λοιπόν αυτό σαν γονείς κι ας “κατεβάσουμε “απλές μαθηματικές εφαρμογές που κάνουν ευχάριστη αλλά και χρήσιμη την αυτονόητη πια ύπαρξη του υπολογιστή στη ζωή τους.Απλές μαθηματικές πράξεις για τις δυο πρώτες τάξεις του δημοτικού, με σχήματα και χρώματα, με ηχητικά εφέ στο σωστό ή στο λάθος κάνει παιχνίδι τη μάθηση και τους κινεί το ενδιαφέρον.\nΦτάνοντας τώρα στην τρίτη δημοτικού κι επειδή, ναι μεν καλή η τεχνολογία, αλλά κι η παράδοση δεν πάει πίσω, έρχεται η δύσκολη ώρα της προπαίδειας για τους μικρούς μαθητές. Έχω να προτείνω δυο δοκιμασμένες κι αποδοτικές συνταγές:\n(i) κάρτες με την προπαίδεια\n(ii) ένα ξύλινο τετράγωνο γεμάτο κυβάκια. Στην πάνω έδρα του καθενός υπάρχει ένας πολλαπλασιασμός π.χ. 4*5 και στην ακριβώς από κάτω έδρα του κύβου βρίσκεται η απάντηση δηλ. 20. Κάθε προπαίδεια έχει το δικό της χρώμα.\nΚαι τα δυο είναι καταπληκτικά εργαλεία για να δουλέψουν μόνα τους, με τους φίλους τους αλλά και τη μαμά, το μπαμπά ή και τη δασκάλα τους. Οικονομικές λύσεις της τάξης των 4-5€, με άριστα αποτελέσματα κυκλοφορούν είτε σε βιβλιοπωλεία και καταστήματα παιχνιδιών.\nΜην ξεχνάτε π ά ν τ α να επιβραβεύετε τα μικρά τους βήματα προς τη γνώση!!\nΤίτσα Γυφτογιάννη – Μαθηματικός


Μάτι, 23 Ιουλίου 2018: «Μας κατέστρεψαν. Μας άφησαν να καούμε» - Ειδήσεις - νέα - Το Βήμα Online\nΜάτι, 23 Ιουλίου 2018: «Μας κατέστρεψαν. Μας άφησαν να καούμε»\n«Μας κατέστρεψαν. Μας άφησαν να καούμε. Δεν υπήρχε ούτε Πυροσβεστική, ούτε κανείς άλλος. Ακόμα και η Αστυνομία που πέρασε μας κατέστρεψε. Δεν έπρεπε να πει «φύγετε» όταν η φωτιά ήταν δίπλα μας. Οταν κάνεις εκκένωση, ο κόσμος πρέπει να είναι ασφαλής» λέει αγανακτισμένη η κυρία Μοσχού, καταγγέλλοντας την αναλγησία του κράτους εκείνες τις δύσκολες ώρες\n«Με ειδοποίησε η αδελφή μου γύρω στις 17.00 ότι κάπου εκεί κοντά έχει πιάσει φωτιά και να μαζέψουμε λίγα πράγματα για να φύγουμε. Δεν φοβήθηκα, συνέχισα να παραμένω στο σπίτι, ήρεμη» περιγράφει στο «Βήμα» η κυρία Γωγώ Μοσχού, κάτοικος Νέου Βουτζά.\n«Μισή ώρα μετά ακούσαμε την Αστυνομία να φωνάζει να εκκενώσουμε τα σπίτια. Κατέβασα τη μητέρα μου στο περιπολικό. Εκείνη την ώρα δεν βλέπαμε ούτε φλόγες αλλά ούτε και καπνό. Ο ανιψιός μου ήταν στον δρόμο και περίμενε τη μητέρα του και την αδελφή του για να φύγουν. Του λέω να προσέχουν και κλείνω την αυλόπορτα.\nΜόλις γυρίζω προς το σπίτι, βλέπω το δέντρο του γείτονα να έχει γίνει παρανάλωμα. Σε κλάσματα δευτερολέπτου. Πήρα το λάστιχο και προσπαθούσα να σβήσω τη φωτιά, αλλά αυτό ήταν ανέφικτο λόγω του τρελού αέρα. Οι φλόγες ερχόντουσαν πάνω μου. Φοβήθηκα πάρα πολύ. Αφησα το λάστιχο. Μπήκα σπίτι μου και πήγα κατευθείαν στο υπόγειο».\nΗ απόφασή της να «κρυφτεί» στο υπόγειο την έσωσε. «Ζήσαμε εφιαλτικές στιγμές αλλά σίγουρα όχι όσο τις έζησαν οι άνθρωποι που πάλευαν να σωθούν από τις φλόγες. Ηταν τόσο ήσυχα στο υπόγειο, που δεν είχα ιδέα τι συνέβαινε έξω. Οι επόμενες μέρες ήταν καταστροφή» σχολιάζει.\nΟι φλόγες μπορεί να μην προκάλεσαν μεγάλες ζημιές στο σπίτι της, αλλά της στέρησαν την αδελφή και την ανιψιά της. Οι δύο άτυχες γυναίκες παράτησαν τα καμένο αυτοκίνητό τους και προσπάθησαν να φύγουν με τα πόδια. Τις εντόπισε ο γιος τής οικογένειας να βαδίζουν ασθμαίνοντας με σοβαρά εγκαύματα στο κορμί τους. Στην προσπάθειά του να τις μεταφέρει σε νοσοκομείο των βορείων προαστίων, οι αστυνομικές δυνάμεις τον έστειλαν μέσα από το Μάτι. Τότε πήρε την απόφαση να διασχίσει «αντίθετα» τη λεωφόρο για να τις σώσει. Οι δύο γυναίκες κατέληξαν ύστερα από λίγες ημέρες νοσηλείας στον Ευαγγελισμό.\n«Είναι σαν να μην υπήρξα ποτέ»\nΜας άφησαν να καούμε»


Γλυκά/Desserts Archives - Σελίδα 5 από 8 - Ioanna's Notebook\n(scroll down for English) Τι είναι αυτό που υπάρχει στο ψυγείο κάθε ελληνικού σπιτιού; Γλυκό κουταλιού!!! Και πιθανότατα όχι μόνο ένα αλλά ποικιλία. Πάρτε για παράδειγμα το δικό μου. Αυτή την στιγμή στο ψυγείο μου υπάρχουν 5 διαφορετικά γλυκά κουταλιού.…\n9+1 Συμβουλές για νόστιμα γλυκά\n10 Συμβουλές για νοστιμα γλυκά. Κάποιες από αυτές είναι αρκετά βασικές ενώ κάποιες άλλες τις μαθαίνουμε στην πορεία.\nΣυνταγή για σπιτικό γαλακτομπούρεκο\nΟ συνδυασμός πορτοκάλι-σοκολάτα είναι από τους αγαπημένους μου. Ειδικά αυτά τα σοκολατένια μπαστουνάκια είναι το κάτι άλλο. Αυτή η συνταγή είναι τρανή απόδειξη ότι στην μαγειρική/ζαχαροπλαστική τίποτα δεν θα πρέπει να πηγαίνει χαμένο. Ακόμα και οι ταπεινές φλούδες πορτοκαλιού με…\nΝΗΣΤΙΣΙΜΟ ΣΟΚΟΛΑΤΕΝΙΟ ΚΕΙΚ / VEGAN CHOCOLATE CAKE\nΝηστίσιμο Σοκολάτένιο Κέικ χωρίς αβγά και γαλακτοκομικά αλλά πλούσιο σε γεύση!\n(scroll down for English) Δυσκολεύτηκα πολύ να βρω την σωστή μετάφραση για αυτό το νόστιμο κέρασμα αλλά δεν κατέλειξα σε καμία. Έτσι μπορούμε να το πούμε σοκολατοκαραμελένιο κράκ ή απλά κράκ. Μόλις το δοκιμάσετε, δεν θα μπορείτε να σταματήσετε. Είναι…\n(scroll down for English) Τέτοιες ημέρες όσο και να θέλω να διατηρήσω το σπίτι καθαρό, παντού θα βρίσκω είτε ζάχαρη άχνη είτε ψίχουλα από καρύδια. Ο λόγος; Ίχνη από τις βραδινές επιδρομές. Διότι η κουζίνα απέχει λίιιιιιγο παραπάνω από τον…\n(scroll down for English) Όσοι έχουμε καταγωγή από την Πελοπόννησο δεν περιμένουμε τα Χριτούγεννα για να γευτούμε νοστιμότατες δίπλες, μιας και τις βρίσκουμε εκεί όλο τον χρόνο. Βέβαια, για να είμαστε ειλικρινείς δίπλες φτιάχνουν σε όλη την Ελλάδα αλλά έχουν…


Ένας Αμερικανός αντιμετωπίζει ακόμα και κάθειρξη 15 ετών, καθώς όλη αυτή η γνώση του με την τεχνολογία τού γύρισε μπούμερανγκ.\nΟ ανθοκόμος Sean Donis από το Νιου Τζέρσεϊ χρησιμοποίησε βλέπετε την εφαρμογή «Find My iPhone» ώστε να πιάσει επ’ αυτοφώρω τη σύζυγό του να του τα φορά.\nΜόνο που αυτό λογίζεται παράνομο, καθώς πρόκειται ουσιαστικά για αντισυνταγματική παρακολούθηση και παραβίαση έτσι των βασικών δικαιωμάτων τόσο της συζύγου του Nancy, όσο και του εραστή της και υπαλλήλου της Albert Lopez.\nΚαι όπως μας λέει μάλιστα η «New York Post», κατηγορείται ακόμα και για διάρρηξη, καθώς μπήκε παρανόμως στο σπίτι του ερωτικού του αντίζηλου. Ο Donis έχει στα χέρια του δύο βίντεο με το ζευγαράκι να κάνει σεξ, ανακαλύπτοντας τα πάντα όταν κατέβασε και εγκατάστησε την εν λόγω εφαρμογή στο iPad της γυναίκας του.\nΕκείνη του είπε πως θα έβγαινε με φίλες και τον άφησε στο σπίτι να κρατά το πεντάχρονο παιδί τους, μόνο που όπως του έδειξε η εφαρμογή, ήταν στο σπίτι του υφισταμένου της στη Νέα Υόρκη. Ακολούθησε λοιπόν το στίγμα στο GPS και εισέβαλε στο σπίτι, πιάνοντας το παράνομο ζευγαράκι στα πράσα.\nΣτο υλικό που παρουσιάστηκε μάλιστα ως πειστήριο για την κατηγορία της μοιχείας, ακούμε τον άντρα να φωνάζει πως τα έχει «όλα σε βίντεο!» και απειλεί πως θα στείλει το υλικό στους συγγενείς της γυναίκας του, κάτι που ο δικηγόρος της λέει πως έκανε τελικά.\nΟ δικός του συνήγορος πάντως παραδέχθηκε μεν πως διέρρηξε την πόρτα της οικίας του Lopez, μίλησε όμως για «παράβαση και όχι έγκλημα», λέγοντας πως πρέπει να τον επαινέσουν κιόλας για την ψυχραιμία που επέδειξε βλέποντας τη σύζυγό του στο κρεβάτι με κάποιον άλλο. «Κανένας ένορκος δεν θα καταδικάσει αυτόν τον άντρα για κάτι, πόσο μάλλον για κακούργημα», κατέληξε.\nΟ Sean Donis και η Nancy έχουν πλέον χωρίσει, οι δικαστικές περιπέτειες του απατημένου συζύγου έχουν όμως μόλις ξεκινήσει. Κι αν οι ένορκοι αποφασίσουν πως η όλη κατασκοπευτική επιχείρηση κατά της συζύγου του δεν ήταν νόμιμη, τότε είναι αντιμέτωπος με το σοβαρό ενδεχόμενο να περάσει μπόλικα χρονάκια στη φυλακή…\nMore in this category: « Η Suzuki διευρύνει το ενδιαφέρον της για τη Σελήνη Το Facebook επενδύει στην ψηφιακή εκπαίδευση 1 εκατομμυρίου ανθρώπων\t»


Στις 15 Σεπτέμβρη Απεργούμε! - elaliberta.gr\nΔευτέρα, 12 Σεπτεμβρίου 2016 22:08\nΘα το δηλώσουμε και στις 15 Σεπτέμβρη με την απεργία. Για να ανταλλάξουμε άλλα βλέμματα. Αυτά της οργής απέναντι σε μια πολιτική που μας συνθλίβει, της αυτοπεποίθησης που δίνει η συλλογικότητα και ο αγώνας. Να θυμηθούμε ότι με τέτοιο τρόπο κοιτάζαμε ο ένας τον άλλο σε όλες τις μεγάλες μάχες που έχουμε δώσει μέχρι τώρα και που έχουν καταφέρει να κρατήσουν και το δημόσιο σχολείο όρθιο και την εργασιακή μας αξιοπρέπεια. Να μπορούμε τον κόμπο στο λαιμό από την απελπισία του πατέρα για το αν θα βρει δουλειά το κορίτσι του να την κάνουμε οργή και σφιγμένη γροθιά, πάθος και ορμή για να συγκρουστούμε, να ανατρέψουμε. Για να μετατρέψουμε τα υπεροπτικά βλέμματα της εξουσίας σε βλέμματα αδυναμίας. Για να μπορούμε να δούμε και στα παιχνιδιάρικα βλέμματα των μαθητών μας ότι μπορούν να είναι αισιόδοξα για το μέλλον τους όταν έχουν δασκάλους που υπερασπίζονται το δικαίωμά τους για σχολείο όπως τους αρμόζει και ζωή όπως την ονειρεύονται.\nΤελευταία τροποποίηση στις Δευτέρα, 12 Σεπτεμβρίου 2016 23:12\nΠερισσότερα σε αυτή την κατηγορία: « Τα δύο τρίτα όσων έχουν ακόμα εργασία πληρώνονται με πολύμηνες καθυστερήσεις Λάντζα. Αγωνιστική Εργατική Συσπείρωση στον Επισιτισμό-Τουρισμό: «Χρειάζεται… Λάντζα για άλλο εργατικό κίνημα» »


TYPO3 : Open source CMS για εταιρικές ιστοσελίδες\nΑυτό το έγραψα στις 09/03/2010 (02:24:24)\nΕίχα αναφέρει σε άλλο post μια λίστα με open source CMS αλλά εκεί δεν είχε συμπεριληφθεί το TYPO3. Τί είναι;\nΤο TYPO3 είναι ένα Σύστημα Διαχείρισης Περιεχομένου – ΣΔΠ - (Content Management System – CMS) ανοικτού κώδικα για εταιρικούς σκοπούς στο διαδίκτυο ή σε ενδοδίκτυο (intranet). Προσφέρει πλήρη ευελιξία και επεκτασιμότητα καθώς παρέχει ένα ολοκληρωμένο σύνολο προκατασκευασμένων διεπαφών και λειτουργικών μονάδων.\nΔεν έχω δοκιμάσει να στήσω και να το δοκιμάσω, αλλά αυτό που έχω σαν ερωτηματικό είναι γιατί "αυτοπεριόριζεται" στην περιγραφή του στο ειδικά "...για εταιρικούς σκοπούς". Δεν θα μπορούσε να χρησιμοποιηθεί και για κάτι άλλο; Ίσως όταν το δοκιμάσω κάποια στιγμή να μου λυθεί η απορία :-S\nΠάντως το αξιοσημείωτο που πρόσεξα στην Ελληνική Κοινότητα TYPO3, είναι οι πολύ αναλυτικές οδηγίες χρήσης που έχει διαθέσιμες (στα Ελληνικά), είτε σε html είτε σε pdf. Ένα ολόκληρο βιβλίο για όποιον έχει όρεξη να ασχοληθεί και να το χρησιμοποιήσει, το οποίο λογικά θα γλιτώνει από αρκετό κόπο (forum/blog ψάξεν-ψάξεν) που συνοδεύει άλλα cms.\nΣε ενδιαφέρει; Άντε... Getting started :-)


Αποφασισμένος για τίτλο ο Everts – enduro.gr\nΑποφασισμένος για τίτλο ο Everts\nΣτον δεύτερο γύρο του Παγκοσμίου Πρωταθλήματος motocross στην Ισπανία, ο Stefan Everts έδειξε μεγάλη αποφασιστικότητα και ανταμείφθηκε με την πρώτη θέση της ΜΧ1. Ο Tyla Rattray κέρδισε ξανά στην ΜΧ2, χωρίς αυτή την φορά να κατακτήσει κάποιο από τα δύο σκέλη.\nΗ πίστα ήταν περίεργη και επικίνδυνη, ήταν αλλού στεγνή και αλλού βρεγμένη, με γλίτσα και υπήρχαν κομμάτια με πολύ λάσπη από την βροχή του Σαββάτου. Με την πτώση της μπάρας ο Antonio Cairoli έφυγε πολύ καλά, πήρε οριακά την εκκίνηση από τον Chistophe Pourcel που ανέλαβε να οδηγήσει τον αγώνα. Όταν οι θέσεις σταθεροποιήθηκαν ο C.Pourcel o Alessio Chiodi με τον Kenneth Gundersen και τον Mark deReuver έδειχναν να απομακρύνονται ενώ ο Tyla Rattray είχε μια πτώση μένοντας αρκετά πίσω. Ο C.Pourcel είχε και αυτός μια πτώση επιτρέποντας στον Chiodi και τον Gundersen που είχε πλησιάσει, να παλεύουν μόνοι τους για την πρωτοπορία. Ο Gundersen τελικά κατάφερε να σπάσει την αντίσταση του Chiodi πέρασε μπροστά και χάθηκε από το οπτικό πεδίο των υπολοίπων. Το ενδιαφέρον έτσι μεταφέρθηκε στην μάχη της τρίτης θέσης, μεταξύ του deReuver και του C.Pourcel με τον πρώτο να έχει περάσει τον δεύτερο και να κρατάει την θέση ενώ ο C.Pourcel πίεζε όλο και πιο πολύ. Στο τέλος ο Gundersen πήρε την πρώτη νίκη της καριέρας του στην κατηγορία με τον Chiodi δεύτερο, λίγο μπροστά από τον τρίτο deReuver και τον τέταρτο C.Pourcel. Την πέμπτη θέση κατέλαβε τελικά ο Rattray, με έκτο τον αδερφό του C.Pourcel, τον Sebastien, που είχε πολλές πτώσεις και αυτός.\nΑποτελέσματα Bellpuig MX2 πρώτο σκέλος\n1 12 Gundersen Kenneth Yamaha\n2 5 Chiodi Alessio Yamaha\n3 14 de Reuver Marc KTM\n5 16 Rattray Tyla KTM\n6 90 Pourcel Sebastien Kawasaki\n7 8 Nunn Carl KTM\n8 211 Mackenzie Billy Yamaha\n9 7 Seguy Luigi Yamaha\n10 19 Philippaert, David KTM\nΗ εκκίνηση του σκέλους ήταν υπόθεση Everts καθώς και η πρωτοπορία του αγώνα. Χωρίς να καταφέρει να κάνει διαφορά ένοιωθε την μάχη που γινόταν πίσω του για την δεύτερη θέση μεταξύ των Jonathan Barragan, Tanel Leok και Kevin Strijbos. Λίγο πιο πίσω ο Sebastian Torlelli δεν είχε καλή εκκίνηση και προσπαθούσε να ανέβει από την έκτη θέση. Γρήγορα η μάχη της δεύτερης θέσης βρήκε προσωρινό νικητή τον Leok που έβαλε στόχο τον Everts, επιχειρώντας επίθεση στον τέταρτο γύρο, χωρίς όμως επιτυχία. Στον επόμενο γύρο ο Everts είχε μια μικρή πτώση που τον έστειλε στην πέμπτη θέση και λίγο πιο κάτω πτώση είχε και ο Leok δίνοντας έτσι την πρωτοπορία του αγώνα στον Strijbos. Με τρομερό πείσμα ο Everts απαλλάχτηκε από την πίεση του Steve Ramon και κέρδισε την μεγάλη μάχη για την τρίτη θέση με τον Barragan. Την καρό σημαία είδε πρώτος ο Strijbos που αν και τυχερός οδήγησε έξυπνα, με δεύτερο τον Leok να ανταμείβει την Kawasaki για την επιλογή της. Μετά από ένα θαυμάσιο αγώνα ο Everts πήρε την τρίτη θέση από τον ισπανό αναβάτη Barragan, που έδωσε μεγάλη μάχη μέσα σε επιδοκιμασίες από τους συμπατριώτες του, τερματίζοντας τέταρτος προδομένος από τις δυνάμεις του. Αν και είχε κακή εκκίνηση ο Ken deDycker βρήκε τον δρόμο του για την πέμπτη θέση, ενώ στην έκτη τερμάτισε ο Ramon που έκανε ένα σταθερό αγώνα. Όσο για τον Tortelli οι δύο πτώσεις που είχε δεν του άφησαν περιθώριο για κάτι καλύτερο από την έβδομη θέση.\nΑποτελέσματα Bellpuig MX1 πρώτο σκέλος\n1 24 Strijbos Kevin Suzuki\n2 12 Leok Tanel Kawasaki\n3 72 Everts Stefan Yamaha\n4 7 Barragan Jonathan KTM\n7 103 Tortelli Sebastien KTM\n8 25 Bill Julien Yamaha\n10 4 Melotte Cedric Yamaha\nΚαι αυτήν την εκκίνηση την καθάρισε ο Cairoli μόνο που αυτήν την φορά φρόντισε να κρατήσει την πρώτη θέση αποφεύγοντας τις περιπέτειες του πρώτου σκέλους με κλεισίματα και πτώσεις. Πίσω του ο deReuver έκανε προσπάθειες να τον πλησιάσει αλλά έβλεπε τον Rattray να έρχεται απειλητικά από την τρίτη θέση και φύλαξε δυνάμεις. Ο δυνατός ρυθμός του Rattray του έδωσε άκοπα την δεύτερη θέση και τώρα προσπαθούσε αυτός να πιάσει τον Cairoli. Από την τέταρτη θέση ερχόταν με καταιγιστικό ρυθμό ο Billy Mackenzie καταφέρνοντας να περάσει τρίτος και να έχει σε απόσταση βολής τον Rattray. Η πίστα όμως είχε γίνει πολύ δύσκολη με σαμάρια και λούκια και το λάθος παραμόνευε σε κάθε της μέτρο, απορροφώντας έτσι και τις τελευταίες δυνάμεις των αναβατών. Χωρίς λάθη και με ιδιαίτερη όρεξη από την αρχή, ο Cairoli πήρε την πρώτη νίκη της χρονιάς μπροστά από τον Rattray που δεν ρίσκαρε την πρώτη θέση στο σύνολο, τερματίζοντας δεύτερος. Τρίτος τερμάτισε Mackenzie στο σκέλος αλλά και στο σύνολο, δικαιώνοντας τους άγγλους δημοσιογράφους που έλεγαν ότι είναι πολύ γρήγορος φέτος. Φοβερή εμφάνιση πραγματοποίησε και ο πορτογάλος Rui Gancalves καταλαμβάνοντας την τέταρτη θέση μπροστά από τον πέμπτο deReuver που μάλλον και αυτός δεν ρίσκαρε την δεύτερη θέση στο σύνολο. Η εξάδα έκλεισε με τον David Phillipaerts που ακόμα μετράει τις πτώσεις που είχε και στα δύο σκέλη.\nΑποτελέσματα Bellpuig MX2 δεύτερο σκέλος\n2 16 Rattray Tyla KTM\n3 211 Mackenzie Billy Yamaha\n4 10 Goncalves Rui KTM\n5 14 de Reuver Marc KTM\n6 19 Philippaerts David KTM\n7 377 Pourcel Christophe Kawasaki\n8 250 Guarneri Davide Yamaha\n10 5 Chiodi Alessio Yamaha\nΤο δεύτερο σκέλος της ΜΧ1 ήταν απόλαυση να παρακολουθείς ένα συγκεντρωμένο και απόλυτα αποφασισμένο Everts να οδηγεί προς την νίκη. Μπαίνοντας μπροστά από την εκκίνηση ο Everts δεν άφησε περιθώρια σε κανένα. Όσο και αν προσπάθησαν οι Brian Jorgensen, Leok και Barragan να τον κυνηγήσουν στους πρώτους γύρους, ο πρωταθλητής είχε μπει για να κερδίσει. Η δεύτερη θέση και αυτή ξεκαθάρισε νωρίς, με τον Leok να μην απειλείτε από κανένα. Η μάχη έγινε για την τρίτη θέση και για τις υπόλοιπες πίσω από την τέταρτη. Ο Cedric Melotte αφού ξεμπέρδεψε γρήγορα από τον Barragan και τον Jorgensen για την τρίτη θέση ένοιωσε την ουσιαστική απειλή του Ramon που ανέβασε ρυθμό προς το τέλος του αγώνα. Πιο πίσω ένα μοναδικό θέαμα για τα GP, με έξη αναβάτες να προσπερνούν ο ένας τον άλλο και τις θέσεις να αλλάζουν πολλά χέρια γύρο με τον γύρο. Ο Everts μπροστά δεν αντιμετώπισε κανένα πρόβλημα κερδίζοντας το σκέλος και τον αγώνα, με δεύτερο τον Leok(και στο σύνολο) να δείχνει πως είναι ο μόνος ικανός να διεκδικήσει τον τίτλο από τον Everts. Τρίτος τερμάτισε στο σκέλος και στο σύνολο ο Ramon, μετά από καταπληκτικό ρυθμό στο τέλος του αγώνα, αφήνοντας τέταρτο τον Melotte που και αυτός έκανε ένα καλό αγώνα. Μετά από πτώσεις και πολλές μάχες ο Tortelli αναρριχήθηκε από την 14η θέση στην πέμπτη, ψάχνοντας ακόμα τα συστατικά του 1998 για να κερδίσει τον Everts. Από την μάχη των έξη αναβατών κερδισμένος βγήκε ο Ken deDycker τερματίζοντας έκτος.\nΑποτελέσματα Bellpuig MX1 δεύτερο σκέλος\n3 11 Ramon Steve Suzuki\n4 4 Melotte Cedric Yamaha\n5 103 Tortelli Sebastien KTM\n6 9 de Dycker Ken Honda\n7 7 Barragan Jonathan KTM\n8 36 Priem Manuel Yamaha\n9 6 Leuret Pascal Honda\n10 8 Jorgensen Brian Honda\n1 Everts Stefan 92\n2 Leok Tanel 82\n3 Tortelli S. 77\n4 Ramon Steve 69\n5 de Dycker Ken 61\n6 Strijbos K. 60\n7 Barragan J. 59\n8 Melotte C. 54\n9 Leuret Pascal 47\n10 Priem Manuel 30\n1 Rattray Tyla 83\n2 de Reuver M. 74\n3 Gundersen K. 64\n4 Pourcel C. 64\n5 Philippaerts D. 59\n6 Cairoli A. 53\n7 Chiodi A. 48\n8 Nunn Carl 47\n9 Mackenzie B. 45\n10 Pourcel S. 44\nBy enduro.gr| 2006-04-16T22:46:18+00:00\t16th April 2006|Categories: Motocross|


ΝΕΑ ΑΝΤΙΛΗΨΗ: Έτσι γίνονται οι εκλογές!- καταγγελία για… ψηφοθηρική γιορτή ΚΑΠΗ | Chios News\nΑρχική Νέα Τοπικά ΝΕΑ ΑΝΤΙΛΗΨΗ: Έτσι γίνονται οι εκλογές!- καταγγελία για… ψηφοθηρική γιορτή ΚΑΠΗ\nΝΕΑ ΑΝΤΙΛΗΨΗ: Έτσι γίνονται οι εκλογές!- καταγγελία για… ψηφοθηρική γιορτή ΚΑΠΗ\nΜε ποιανού χρήματα έγινε το προεκλογικό- ψηφοθηρικό τραπέζωμα των μελών του ΚΑΠΗ σε κέντρο του Καρφά;, ρωτά η ΝΕΑ ΑΝΤΙΛΗΨΗ καταγγέλοντας παράλληλα περίεργη συνεύρεση του υποψήφιου αντιπεριφερειάρχη Παντελή Βρουλή με το ψηφοδέλτιο Βογιατζή και του υποψήφιου Δημάρχου Χίου Πολύδωρου Λαμπρινούδη. Ο συνδυασμός του Γιάννη Χαλλιορή πετά έτσι το γάντι στη ΝΔ για το τι κάνουν τα στελέχη της με μια ανακοίνωση που ανεβάζει τοπικά το πολιτικό θερμόμετρο. Συγκεκριμένα αναφέρεται:\nΈτσι γίνονται οι εκλογές!\nΑπρόσκλητοι και ακάλεστοι πήγαμε το βράδυ της Παρασκευής 29 Οκτωβρίου στο κέντρο Γιαμού στον Καρφά. Το εστιατόριο είχε τόσο κόσμο –πάνω από 400 άτομα- που αναρωτηθήκαμε αν είχαμε τελικά Χριστούγεννα ή Αποκριά!\nΕπρόκειτο για εκδήλωση του ΚΑΠΗ (εορτασμό δήθεν της Παγκόσμιας Ημέρας Ηλικιωμένων που είναι την 1-10-2010) εν αγνοία των δημοτικών συμβούλων, ενώ περιφέρονταν ευτυχείς και μοίραζαν προεκλογικά φυλλάδια και ψηφοδέλτιά τους οι ενήμεροι για το γεγονός κ.κ. Στεφάνου, Φυτούσης, Τσατσαρώνης, Αμέντας, Κλεισσάς, Μάντικας, Αναγνώστου, κ.α. Παρών βέβαια και ο Δήμαρχος κ. Βρουλής, ενώ ο επίσημος καλεσμένος της βραδιάς Νομάρχης κ. Λαμπρινούδης απηύθυνε χαιρετισμό!\nΤο αστείο όμως σταματά εδώ. Και αρχίζουν τα ερωτήματα:\nΠοιος επινόησε αυτό το δείπνο;\nΠοιοί αποφάσισαν να ψηφοθηρήσουν πάνω στην αξιοπρέπεια των ηλικιωμένων;\nΠόσες χιλιάδες ευρώ κόστισε η προεκλογική φιέστα – δείπνο;\nΜοναδικό θετικό σημείο είναι το γεγονός ότι οι κ. Βρουλής και Λαμπρινούδης και το φθαρμένο δικομματικό κατεστημένο που τους ακολουθεί, δεν τηρούν πλέον ούτε τα προσχήματα.\nΛαμπρινούδης και Βρουλής, υποτίθεται σε διαφορετικά κομματικά στρατόπεδα, ταυτίζονται στις ευθύνες για τη χρόνια υποβάθμιση της Χίου, την απαξίωση της πολιτικής, την υποτίμηση της νοημοσύνης των πολιτών.\nΒρουλής και Λαμπρινούδης κάνουν πλέον ανοιχτά και κοινές προεκλογικές εκδηλώσεις!


news247 02 Ιουνίου 2021 13:16\nΜερικές ώρες πριν από τη λήξη της προθεσμίας, οι αντίπαλοι του ισραηλινού πρωθυπουργού Μπενιαμίν Νετανιάχου συνεχίζουν με εντατικούς ρυθμούς τις προσπάθειες για να σχηματίσουν κυβέρνηση στο Ισραήλ.\nΤο κόμμα «Γες Ατίντ» (Μέλλον) του Γιαΐρ Λαπίντ και η κεντρώα συμμαχία «Μπλε και Λευκό» του Μπένι Γκαντζ ολοκλήρωσαν επιτυχώς την περασμένη νύκτα τις διαπραγματεύσεις για το σχηματισμό ενός συνασπισμού, όπως ανακοίνωσαν σήμερα το πρωί τα δύο κόμματα.\nΣύμφωνα με πληροφορίες των μέσων ενημέρωσης, εξακολουθούν να υπάρχουν διαφωνίες όσον αφορά τον ορισμό επιτροπής, η οποία θα διορίζει τους δικαστές.\nΣύμφωνα με το ΑΠΕ-ΜΠΕ, ο Λαπίντ και ο Ναφτάλι Μπένετ του ριζοσπαστικού δεξιού κόμματος Γιαμίνα φέρεται ότι έχουν συμφωνήσει σε μια εναλλαγή στην πρωθυπουργία. Ο πρώην υπουργός Άμυνας Μπένετ θα είναι ο πρώτος που θα γίνει πρωθυπουργός για δύο χρόνια και στη συνέχεια θα τον αντικαταστήσει ο Λαπίντ.


DKOSE Club - Δ΄ ΚΟΣΕ\nH Δ’ ΚΟΣΕ παρουσιάζει το πιο καινοτόμο, πρωτότυπο και ιδιαίτερο πρόγραμμα επιβράβευσης στην Ελληνική αγορά. Το συγκεκριμένο πρόγραμμα δεν ακολουθεί απλώς το κλασικό μοντέλο παροχής εκπτώσεων, αλλά έχει σχεδιαστεί με κέντρο την ικανοποίηση όλων των μελών της μέσα από μια σειρά ξεχωριστών προνομίων και ενεργειών που τους προσφέρει.\nΜε την απόκτηση Κάρτας Μέλους της Δ΄ Κυνηγετικής Ομοσπονδίας Στερεάς Ελλάδας ο κυνηγός μέλος μας αποκτά ταυτότητα & μεγάλες προσφορές και εκπτώσεις στις καθημερινές του ανάγκες!!!\nΠως θα αποκτήσω την κάρτα;\nΜε τη συμπλήρωση μιας απλής αίτησης, η οποία παρέχει διεθνή πιστοποίηση για τη διασφάλιση των προσωπικών σου δεδομένων, αποκτάς δωρεάν την προσωπική σου κάρτα μέλους της Κυνηγετικής Ομοσπονδίας Στερεάς Ελλάδας\nΤι μου προσφέρει η κάρτα μέλους;\nΣταδιακά αποσβένεις στο πολλαπλάσιο το ποσό που σου κόστισε η άδεια θήρας, καθώς εκμεταλλεύεσαι εκπτώσεις μεγάλων εταιριών.\nΚάντε κλικ στις παρακάτω προσφορές για να δείτε λεπτομέρειες\nΤα Μέλη που θα απευθύνονται στην Εταιρία Δ. Τσοπελογιάννης & ΣΙΑ Ο.Ε. ώστε να αγοράσουν και εγκαταστήσουν σύστημα υγραεριοκίνησης σε όχημα ιδιοκτησίας τους θα απολαύουν τις εξής δωρεάν παροχές μετά την Εγκατάσταση ως εξής:\nΚΤΕΟ οχήματος του Μέλους (λόγω της Εγκατάστασης) (αξία παροχής 80€).\nΈκδοση αδείας του οχήματος του Μέλους (λόγω Εγκατάστασης (αξία παροχής: 25€)\nΣύστημα επιπρόσθετης προστασίας κινητήρα του οχήματος του Μέλους (αξία παροχής 38€).\nΓραπτή εγγύηση κινητήρα διάρκειας 6 ετών, διεπόμενη υπό των όρων και προϋποθέσεων που προβλέπει το οικείο Βιβλίο Εγγυήσεων, που θα παραλάβει το Μέλος ως ιδιοκτήτης του οχήματος (αξία παροχής 85€).\nΤο 1ο (πρώτο ) service των 15.000 χλμ. μετά την Εγκατάσταση, αφορών αποκλειστικά και μόνον στον έλεγχο και τη συντήρηση του συστήματος υγραεριοκίνησης του οχήματος του Μέλους (αξία παροχής 50€).\nΕάν εντός μηνός από την Εγκατάσταση σε όχημα Μέλους, απευθυνθεί στην Εταιρία σύζυγος ή τέκνο του συγκεκριμένου Μέλους και προβεί σε Εγκατάσταση σε όχημα ιδιοκτησίας του τότε η Εταιρία, πέραν των Παροχών θα παρέχει και έκπτωση 5% επί της τιμής Εγκατάστασης.\nΓια περισσότερες πληροφορίες μπορείτε να μπείτε στο www.tsopelogiannisautogas.gr\nή τηλεφωνικώς σε ένα από τα καταστήματα Δ. Τσοπελογιάννης & ΣΙΑ Ο.Ε.:\nΗ προσφορά που θα λαμβάνει το ενεργό μέλος-κυνηγός θα είναι συνδυασμός εκπτώσεων ανάλογα με την ασφαλιστική εταιρεία και με τελική επιπλέον επιβράβευση κυνηγετικά φυσίγγια.\nΣε Ασφαλιστήριο Συμβόλαιο Αυτοκινήτου, Μοτοσυκλέτας, Φορτηγού, Έκπτωση από 5% έως 35%*. Επιπλέον 1 κουτί φυσίγγια ανά 100 ευρώ ασφαλίστρου.\nΣε Ασφαλιστήριο Συμβόλαιο Σκαφών έκπτωση έως και 10%**. Επιπλέον 1 κουτί φυσίγγια ανά 100 ευρώ ασφαλίστρου.\nΣε Ασφαλιστήριο Συμβόλαιο Κατοικίας έκπτωση έως και 10%**. Επιπλέον 1 κουτί φυσίγγια ανά 100 ευρώ ασφαλίστρου.\nΣε Ασφαλιστήριο Συμβόλαιο Επιχείρησης: 1 κουτί φυσίγγια ανά 100 ευρώ ασφαλίστρου.\nΣε Ασφαλιστήριο Συμβόλαιο Υγείας: 1 κουτί φυσίγγια ανά 100 ευρώ ασφαλίστρου.\nΣε Ασφαλιστικά προϊόντα που δεν αναφέρθηκαν παραπάνω: 1 κουτί φυσίγγια ανά 100 ευρώ ασφαλίστρου.\nΠληροφορίες τηλ. 210-8542091\nΣτα πλαίσια των δραστηριοτήτων του Ομίλου ΗΡΩΝ στους τομείς της Παραγωγής και της Προμήθειας ηλεκτρικής ενέργειας, επιθυμούμε να σας ενημερώσουμε ότι η ένταξή σας στο δίκτυο ΗΡΩΝ, θα επιφέρει σημαντική εξοικονόμηση στο ετήσιο κόστος κατανάλωσης ηλεκτρικής ενέργειας στις οικιακές παροχές.\nΗ παρούσα αποκλειστική προωθητική ενέργεια αφορά στις οικιακές παροχές των μελών της Δ’ Κυνηγετικής Ομοσπονδίας και προσφέρει:\nΤο μειωμένο νυχτερινό τιμολόγιο για όλες τις ώρες της ημέρας, χωρίς προϋποθέσεις,\nΤο μειωμένο νυχτερινό τιμολόγιο στην χαμηλότερη τιμή της αγοράς, χωρίς προϋποθέσεις,\n5% επιπλέον έκπτωση για τους συνεπείς πελάτες,\nΕνιαία τιμή χρέωσης ανεξαρτήτως ύψους κατανάλωσης\nΗ Δ΄ ΚΟΣΕ σε συνεργασία με την Vodafone παρέχει προς τα μέλη της τα εξής :\nΜε κάθε σύνδεση , ΔΩΡΟ μία κυνηγετική άδεια\nAπεριόριστες ενδοεταιρικές / ενδοοικογενειακές κλήσεις\nΠρονομιακή έκπτωση παγίου στα επαγγελματικά προγράμματα χρήσης\nΕπιδότηση για αγορά συσκευής κινητού τηλεφώνου ,tablet ή laptop\nΕνεργοποίηση σταθερής γραμμής με δυνατότητα δωρεάν κλήσεων από και προς τα κινητά και σταθερά\nΤα παραπάνω ισχύουν ειδικότερα για:\nΕνεργοποίηση νέας συνδέσης στην Vodafone.\nΦορητότητα συνδέσεων (με διατήρηση του αριθμού) από τις εταιρίες Cosmote, Wind.\nΜετατροπή υπαρχόντων καρτοκινητών σε σύνδεση.\nΓια οποιαδήποτε διευκρίνιση και υποβολή αιτημάτων παρακαλώ καλέστε στο 2165000700


Οι υποψήφιοι, και αυτός είναι που αποχωρεί σήμερα! - peiraxtiri.gr\nΟι υποψήφιοι, και αυτός είναι που αποχωρεί σήμερα!\nBy peiraxtiri.gr\t On Ιαν 26, 2021\nΚορυφώνεται μέρα με την μέρα η αγωνία για τους παίκτες και τους θεατές του «Survivor 2021». Το σημερινό επεισόδιο το περιμένουμε με πολύ μεγάλο ενδιαφέρον, ειδικά μετά την χαμένη ασυλία από τους Κόκκινους.\nΣυνεχίσαμε με το απόλυτο αφού και το χθεσινό μας SPOILER σας είχε πει από νωρίς για Μπλε.\nΣήμερα, στη παραλία του Άγιου Δομίνικου θα δοθεί, ακόμα ένας σκληρός αγώνας ασυλίας, ενώ ενδιαφέρον έχει το πως θα παρουσιαστούν οι Κόκκινοι.\nΣύμφωνα με αυτά που βλέπουμε στο σημερινό τρέιλερ έχουμε αγώνισμα που αφορά την δύναμη!\nΟι δύο αντίπαλοι θα ανέβουν πάνω σε μια νησίδα μέσα σε μια πισίνα και θα προσπαθήσουν να ρίξουν τον αντίπαλό τους στο νερό! Ποιος θα κερδίσει;\nΗ αρχική μας εκτίμηση ήταν ότι σήμερα οι Κόκκινοι θα έβλεπαν το χρώμα της νίκης. Όλες οι εκτιμήσεις και οι πρώτες πληροφορίες μας οδηγούσαν εκεί. Αλλά θα χρειαστεί να επανεκτιμήσουμε την κατάσταση αγαπητοί φίλοι.\nΟύτε και σήμερα δυστυχώς θα κερδίσουν οι Κόκκινοι. Ξανά ΜΠΛΕ\nΤο χρώμα που φοριέται στον Άγιο Δομίνικο θα παραμείνει το Μπλε.\nΟι παίχτες που δεν θα πάρουν μέρος είναι ο Γιώργος Κοψιδάς που εξασφάλισε ασυλία από χθες, η Μαριάνθη που σαν νέα παίχτρια έχει ασυλία εβδομάδας, και φυσικά η Ασημίνα που είναι ήδη υποψήφια. Από τους υπόλοιπους λοιπόν κάποιος θα κερδίσει την ασυλία και θα δώσει τον υποψήφιο προς αποχώρηση.\nΌσο για τον ποιον παίκτη ή παίκτρια θα επιλέξει για υποψήφιο ο Γιώργος Κοψιδάς, η στρατηγική θα παίξει πολύ σημαντικό ρόλο. Ο ηθοποιός γνωρίζει πως η Ανθή Σαλαγκούδη έχει ισχυρό fan club και μένει να αποφασίσει αν θα την προτείνει ως υποψήφια, στηριζόμενος στους καθαρά αγωνιστικούς λόγους, ξέροντας πως έναντι της Ασημίνας Ιγγλέζου.\nΤριαντάφυλλος, Κόρομι, Ασημακόπουλος και Κοψιδάς ψηφίζουν ομαδικά Ασημίνα, επικαλούμενοι και οι τέσσερις τις μέτριες επιδόσεις της στα αγωνίσματα -μόνο ο Κοψιδάς διαφοροποιήθηκε και απέδωσε στην Ασημίνα «αρνητική ενέργεια» στην καλύβα\nΣίγουρη υποψήφια η Ασημίνα Ιγγλέζου και η Ανθή Σαλαγκούδη, και μετά βλέπουμε τον Τριαντάφυλλο.\nΠοιος θα αποχωρήσει:\nΠάντως, αν προκύψει δίδυμο Ανθής – Ασημίνας η Ανθή μένει στο παιχνίδι, αν προκύψει δίδυμο Ασημίνας – Περικλή, τότε όλα είναι ανοικτά\nΤελικά περιμένουμε την ΑΣΗΜΙΝΑ ΙΓΓΛΕΖΟΥ να αποχωρήσει\nΠάντα φυσικά με το οριστικό spoiler που έχουμε τους σίγουρους νικητές\nΠάνω στον αγώνα ασυλίας θα εκτροχιαστεί η κατάσταση καθώς θα ειπωθούν διάφορα και η ένταση θα είναι μεγάλη.\nΘα αρπαχτούν γερά ο Περικλής Κονδυλάτος και ο Πάνος Καλίδης, με αποτέλεσμα να παρέμβει η παραγωγή για να ηρεμήσει τα πνεύματα.


Παναθηναϊκός: Έσπασε το αήττητο της Ρόμα, 3-2 στο ΟΑΚΑ\nΠαναθηναϊκός: Έσπασε το αήττητο της Ρόμα, 3-2 στο ΟΑΚΑ\tΣυντάκτης:\tXBLOG.GR Editors\t19 Φεβρουαρίου 2010\tΑπίστευτο φινάλε στο ΟΑΚΑ με τον Παναθηναϊκό να κερδίζει άλλον ένα ευρωπαϊκό αγώνα, κόντρα στην Ρόμα αυτή τη φορά, αφήνοντας ανοιχτό κάθε ενδεχόμενο για τον επαναληπτικό αγώνα την επόμενη εβδομάδα στην Ιταλία. Οι φίλαθλοι που βρέθηκαν στο πλευρό της ομάδας έζησαν συγκλονιστικές ανατροπές.\nΟ Παναθηναϊκός που μπήκε σχετικά διστακτικός στο γήπεδο είδε τα δοκάρια του να τρέμουν στο 14ο λεπτό, για να έρθει και το γκολ λίγα λεπτά αργότερα από τον Βούτσινιτς (29′). Με το σκορ αυτό ξεκίνησε και το δεύτερο ημίχρονο, μέχρι που ο νεοεισελθών Σαλπιγγίδης ισοφάρησε για τους «πράσινους» στο 67′, προκαλώντας κυριολεκτικά ντελίριο στις εξέδρες. Ενώ, όμως, οι φίλαθλοι που Παναθηναϊκού ζητούσαν άλλο ένα γκολ, αυτό ήρθε… αλλά από την αντίπαλη ομάδα. Το επιπόλαιο πέναλτυ Σπυρόπουλου στον Τσέρτσι και η εύστοχη εκτέλεσή του από τον Πισάρο πάγωσαν το γήπεδο στο 81′.\nΔέκα λεπτά πριν την λήξη του αγώνα, ο κόσμος σηκώθηκε από τις κερκίδες, όμως η ομάδα του Νίκου Νιόπλια δεν είχε πει την τελευταία της λέξη και ο Χριστοδουλόπουλος ισοφάρησε σε 2-2 στο 84′, δικαιώνοντας τον προπονητή του που τον επέλεξε. Το παιχνίδι σφραγίστηκε με ένα απίθανο γκολ του Σισέ, ο οποίος έκανε το 3-2 στο 89′ και αποθεώθηκε από τους φιλάθλους για την τεράστια αυτή ανατροπή.\nΑπέναντι σε μια από τις πιο φορμαρισμένες ομάδες της Ευρώπης, που παρέμενε αήττητη από τις 28 Οκτωβρίου, ο Παναθηναϊκός μπόρεσε να σταθεί επάξια και να την υποχρεώσει στην πρώτη της ήττα.\nΣτους καλύτερους της βραδιάς συγκαταλέγονται ο Σιμάο, που υπήρξε ιδιαίτερα αποτελεσματικός στον ανασταλτικό τομέα και γενικά στην αμυντική λειτουργία της ομάδας και οι Σαλπιγγίδης, Χριστοδουλόπουλος που ήταν πολύ γρήγοροι για την άμυνα της Ρόμα και αλλάξαν την ροή του παιχνιδιού. Αδύναμοι κρίκοι ο Νίνης, που δεν μπορούσε να ακολουθήσει τον Ρίισε στις επελάσεις του και ο ασταθής Καντέ, που απλά υπενθύμισε την επιτακτική ανάγκη ενίσχυσης της αμυντικής γραμμής του Παναθηναϊκού.\nΤο σκορ αυτό φυσικά δεν εξασφαλίζει την πρόκριση, γι΄αυτό και όλα τα βλέμματα θα είναι στραμμένα στην αιώνια πόλη, όπου ο Παναθηναϊκός στις 25 Φεβρουαρίου θα μονομαχήσει με την Ρόμα, για την είσοδο στους 16 της Europa League.\nΠαναθηναϊκός: Τζόρβας. Βύντρα, Σαριέγκι, Καντέ, Σπυρόπουλος, Κατσουράνης (64′ Σαλπιγγίδης), Καραγκούνης, Λέτο (85′ Μαρίνος), Νίνης (84′ Χριστοδουλόπουλος), Σισέ.\nAS Roma: Ζούλιο Σέρτζιο (40′ Ντόνι), Ζουάν, Πιζάρο, Βούτσινιτς (70′ Μενέζ), Ταντέϊ (75′ Τσέρτσι), Μότα, Ντε Ρόσι, Ριίσε, Μπαπτίστα, Μπουρντίσο, Μπρίγκι.\nΕτικέτεςAS RomaUefaUefa Europa LeagueΠαναθηναϊκόςποδόσφαιροΡόμαΚατηγορίεςΑθλητισμός\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tConn-X προσφορά με Κλήσεις και Internet [+ τι λέει ο ανταγωνισμός]\tΣυντάκτης:\tΓ. Καρακατσάνης\t-\nΦεβ 18, 2010\tΝΕΟΤ. ΕΙΔΗΣΗ\t20 χρόνια Adobe Photoshop\tΣυντάκτης:\tΓ. Καρακατσάνης\t-\nΦεβ 19, 2010\tXBLOG.GR Editors\tΤα άρθρα από διάφορους συντάκτες του XBLOG.GR.\tΡοή ειδήσεων


Η Λάρισα ετοιμάζεται για το νέο Ποιμενάρχη της - Στην τελική ευθεία η εκλογή - kosmoslarissa\nΗ Λάρισα ετοιμάζεται για το νέο Ποιμενάρχη της - Στην τελική ευθεία η εκλογή\nΛάρισα | 26 Σεπ 2018, 11:52\n•Κυρίαρχος του παιχνιδιού και με το Αρχιεπισκοπικό χρίσμα ως bonus, ξεκινά την κούρσα διαδοχής ο Αρχιμ. Ιερώνυμος Νικολόπουλος, Γραμματέας\nΑ ´ της Συνόδου. Μάλιστα όσοι συνεργάζονται μαζί του στην Ιερά Σύνοδο σε καθημερινό επίπεδο έχουν εντοπίσει κάποιες αλλαγές επί τα βελτίω στην συμπεριφορά του!\nΈχει γίνει πιο ήρεμος και συζητήσιμος αμβλύνοντας τις γωνίες που είχε ο χαρακτήρας του.Όλοι μάλιστα συζητούν κρυφά και φανερά για την μεγάλη τύχη του να τον θέσει ο Αρχιεπίσκοπος ως εκλεκτό του υποψήφιο στην νευραλγική Μητρόπολη Λαρίσης. Άξιζε επομένως η αναμονή του τόσα χρόνια! Παράλληλα με αυτή την εξέλιξη εκμηδενίζονται και περνούν για πάντα στη λήθη τα παράπονα που είχε για την αργοπορία της προαγωγής του.\nΓια την επιλογή , ωστόσο, του Ιερωνύμου για τη Λάρισα ερίζουν ότι την υπέδειξαν και την …επέβαλαν όλες οι νέες δυνάμεις της Ιεραρχίας, δελφίνοι, παραδελφίνοι και υποδελφίνοι!\nΌλοι διεκδικούν τον Ιερώνυμο! Συνωστισμός στον προθάλαμο του Αρχιεπισκόπου! Όλοι μίλησαν στον Αρχιεπίσκοπο για να κάμψουν τις αντιστάσεις που υπήρχαν και για να βγάλουν από τη μέση τους άλλους που ακούγονταν ή ήθελαν τη Λάρισα. Ένας μάλιστα εξ αυτών των εισηγητών – ο πλέον σίγουρος εκ των δελφίνων που κινείται από καιρό ως ..αντ´αυτού- κάλεσε κληρικούς της Ι. Μητροπόλεως Λαρίσης με τους οποίους γνωρίζεται και τους είπε:\nΤο περίεργο είναι ότι και ο Αρχιεπίσκοπος στις κατ´ιδίαν συζητήσεις του με Αρχιερείς- που του λένε ότι θα ψηφίσουν τον Αχίλειο για λόγους συνειδήσεως και σεβασμού στη μνήμη του Ιγνατίου- αλλά και με πολιτικούς της Λάρισας που του ζητούν ευθέως την προώθηση του Αχιλείου, ο Αρχιεπίσκοπος απαντά ότι και ο ίδιος θα τον βάλει στο τριπρόσωπο.\nΆλλωστε όπως επισημαίνει στους συνομιλητές του, αυτό ήταν η τελευταία επιθυμία του Ιγνατίου, όταν τον είδε πριν φύγει για Μαιάμι:η προαγωγή του Αχιλείου.\nΟπως γνωρίζουμε εκ της εμπειρίας μας σε εκλογές με ανάλογα γεγονότα, όλα κρίνονται στο Τριπρόσωπο. Εκεί θα δώσουν τη μάχη τους και οι δύο πλευρές. Ποιός θα είναι πρώτος για να τραβήξει μετά την πλειοψηφία της Ιεραρχίας . Το φαινόμενο της κινούμενης άμμου, που έλεγε ο Μακαριστός Αρχιεπίσκοπος Σεραφείμ, είναι πάντα επίκαιρο!\nΚαι όπως είπαμε στην αρχή του κειμένου,υπάρχουν βάσιμες υποψίες πλέον ότι μπορεί να έχουμε πέραν της μίας εκλογής!\nΣωτήρης Τζούμας (exapsalmos.gr)


RC-CAFE: 27 Σεπ 2014\nΤα γιώτ του μέλλοντος .\nΑπίστευτη Street Art\nΚίνα, ένα ιδιαίτερο μέρος.\nΤα σπιτικά γιατροσόφια δεν έχουν τελειωμό και εφαρμόζονται σε πλήθος καταστάσεων που σας ταλαιπωρούν καθημερινά.\nΠριν, λοιπόν, καταλήξετε σε χημικές λύσεις, δοκιμάστε τις παρακάτω 10 συνταγές και ανακαλύψτε τη θεραπευτική πλευρά πολλών πραγματών και τροφίμων που μέχρι τώρα δεν αντιμβανόσασταν καν.\nΕλιές και λεμόνια για τη ναυτία\nΗ ναυτία προκαλεί την αυξημένη παραγωγή σάλιου, που με τη σειρά της προκαλεί τη δυσάρεστη αίσθηση της αναγούλας. Οι τανίνες, όμως, που περιέχονται στις ελιές, έχουν την ικανότητα να ξηραίνουν το στόμα και να βοηθούν στην ανακούφιση από το δυσάρεστο αυτό αίσθημα.\nΜόλις αρχίσετε να νιώθετε τα πρώτα σημάδια της ναυτίας, φάτε μερικές ελιές, ενώ τα ίδια αποτελέσματα θα έχετε και αν πιπιλίσετε μερικές φέτες από λεμόνι.\nΜολύβι για τον πονοκέφαλο\nΚάθε φορά που αγχώνεστε και στρεσάρεστε, ασυνείδητα σφίγγετε το σαγόνι και τα τα δόντια σας. Αυτό το σφίξιμο, προκαλεί ένταση στους μύες που συνδέουν το σαγόνι με τους κροτάφους σας και προκαλείται ένας ενοχλητικός πονοκέφαλος. Μια εναλλακτική λύση για την αντιμετώπιση αυτού του πονοκεφάλου είναι η τοποθέτηση ενός μολυβιού ανάμεσα στα δόντια, καθώς θα σας «αναγκάσει» να μην σφίγγετε το σαγόνι σας και κατά συνέπεια να χαλαρώσετε όλους τους συνδεόμενους μύες.\nΈρευνες που βρίσκονται σε αρχικά στάδια, έχουν δείξει πως τα βακτήρια που βρίσκονται στο γιαούρτι, μπορούν να εξαλείψουν τα βακτήρια που προκαλούν τη δυσοσμία του στόματος. Τα ζωντανά βακτήρια που βρίσκονται στο γιαούρτι καταφέρνουν, όχι μόνο να να εξαλείψουν τα βακτήρια που προκαλούν το πρόβλημα στην στοματική κοιλότητα, αλλά να δημιουργήσουν και ένα αφιλόξενο περιβάλλον για την ανάπτυξή τους.\nΜπαλάκι του τένις για τα πονεμένα πόδια\nΜετά από μια κουραστική μέρα περιποιηθείτε τα πόδια σας και εκτός από ένα ζεστό ποδόλουτρο, κάντε τους ένα μινι μασάζ για περίπου 1-2 λεπτά με τη βοήθεια μια μπάλας του τένις, του πινγκ-πονγκ ή μιας στρογγυλής κονσέρβας. Κυλίστε τα πέλματά σας πάνω στη μπάλα και θα νιώσετε άμεσα ανακούφιση, ενώ αν θέλετε να δροσίσετε τα ταλαιπωρημένα σας πόδια, χρησιμοποιήστε αντί της μπάλας, ένα μπουκάλι με παγωμένο νερό.\nΈνα σκέτο κουταλάκι ζάχαρη μπορεί να σταματήσει το λόξυγγα μέσα σε λίγα λεπτά, καθώς η ζάχαρη έχει την ικανότητα να επηρεάζει τους μύες των νεύρων, που δίνουν την εντολή στους μύες του διαφράγματος να συσπαστούν σπασμωδικά, προκαλώντας τον ενοχλητικό λόξυγγα, οδηγώντας έτσι στη σταδική υποχώρησή του.\nΠαγωτό για το έγκαυμα του ουρανίσκου\nΟ ουρανίσκος είναι ευαίσθητη περιοχή και εύκολα προκαλείται έγκαυμα στον εξωτερικό λεπτό ιστό του, αν καταναλώσουμε ένα πολύ ζεστό φαγητό. Τέτοιου είδους ατυχήματα, που συμβαίνουν κυρίως με την πίτσα, που η αναμονή της απόλαυσης μας κάνει ανίκανους να περιμένουμε να κρυώσει, αντιμετωπίζονται με μια κουταλιά παγωμένο γιαούρτι ή παγωτό. Η δροσιά του παγωτού ανακουφίζει άμεσα, ενώ για τόσο διάστημα, ώστε να μην προλάβει να γίνει επίπονο το κρύο, κάτι που πιθανώς θα συμβεί με το αν βάλετε ένα παγάκι στο στόμα σας, που θα λιώσει πολύ πιο αργά.\nΤσίχλα με γεύση κανέλα για το μποτιλιάρισμα\nΈρευνα σε φοιτητές που υποβλήθηκαν σε συνθήκες κυκλοφοριακής κίνησης, έδειξε πως όσοι, κατά τη διάρκεια της δοκιμασίας, μασούσαν τσίχλα με γεύση κανέλας ή μέντας, είχαν χαμηλότερα ποσοστά άγχους ή κούρασης κατά 20%, απόγνωσης από το μποτιλιάρισμα κατά 25%, αυξημένα αντανακλαστικά κατά 30%, ενώ είχαν την εντύπωση πως η διαδρομή ήταν τελικά μικρότερη από την αναμενόμενη, παρά την ταλαιπωρία της κίνησης. Εάν ωστόσο δεν τρώτε τσίχλες ή καραμέλες, δοκιμάστε αρωματικά αυτοκινήτου με άρωμα μέντας ή κανέλας και θα έχετε παρόμοια αποτελέσματα.\nΌταν νιώσετε τα πρώτα σημάδια λοίμωξης του ουροποιητικού, πίνετε σε καθημερινή βάση ένα ¼ του κουταλιού του γλυκού μαγειρική σόδα, διαλυμένο μέσα σε 1 κούπα νερό. Εφαρμόζετε τη θεραπεία, μέχρι να πάρετε το αντιβιωτικό που θα σας συστήσει ο γιατρός σας, καθώς η σόδα κάνει το περιβάλλον στην ουροδόχο κύστη περισσότερο αλκαλικό, εμποδίζοντας τουλάχιστον τα βακτήρια να πολλαπλασιαστούν.\nΜήλα για λευκά δόντια\nΤα τραγανά φρούτα και λαχανικά λειτουργούν σαν οδοντόβουρτσες, όταν τα κόβετε με τα δόντια σας και τα μασάτε. Έχουν επίσης από μόνα τους φυσικές καθαρτικές ιδιότητες πάνω στο σμάλτο των δοντιών και μπορούν και απομακρύνουν τυχόν λεκέδες. Πιο συγκεκριμένα τα μήλα, έχουν το μηλικό οξύ το οποίο βοηθά ενεργά στη διάλυση των λεκέδων.\nΓαρίφαλο για τις γρατζουνιές\nΡαντίστε με σκόνη γαρίφαλου τις γρατζουνιές και τα κοψίματα και προστατέψτε τα από τη μόλυνση. Το λάδι του γαρίφαλου είναι πλούσιο σε ευγενόλη, η οποία έχει αντισηπτική, αλλά και αναλγητική δράση.


Κατοικία-Φιλιππάκη 7, Ηράκλειο | Alpha Αστικά Ακίνητα\nΦιλιππάκη 7, Ηράκλειο, Δ. ΧΕΡΣΟΝΗΣΟΥ , Ν. ΗΡΑΚΛΕΙΟΥ\nΚωδικός Ακινήτου: Π793\nΠρόκειται για εννέα διαμερίσματα, τρία ανά όροφο, σε τριώροφη οικοδομή (Ισογείου, Α΄ & Β΄ ορόφου) συνολικής επιφανείας 318,30 τ.μ. σε οικόπεδο 372,00 τ.μ. στην Χερσόνησο. Το κτήριο κατασκευής του 1989, παραμένει ημιτελές (~ 30% του συνόλου των εργασιών).\nΕπιφάνεια Οικοπέδου 372,00 τ.μ.


Alaïa: Η Fall 2022 συλλογή του brand είναι ο ορισμός της μόδας σήμερα - ELLE\nΤαϋγέτη Λάζου 25 Ιαν. 22\nΑν και η Alaïa Fall 2022 είναι η μόλις δεύτερη συλλογή του πρόσφατα διορισμένου ως Creative Director του οίκου, Pieter Mulier, φαίνεται πως αυτή τελικά είναι απόλυτα σύμφωνη με την ιστορία του fashion house. Είναι λες και ο Pieter Mulier βρίσκεται χρόνια σε αυτή τη θέση.\nΠρόκειται για μια συλλογή που αποτίει φόρο τιμής στο παρελθόν του οίκου, ενώ ταυτόχρονα μοιάζει εξαιρετικά προκλητική, φρέσκια και καινοτόμα.\nΕνώ το μέλλον της μάρκας ήταν αβέβαιο μετά τον θάνατο του Azzedine Alaïa το 2017, ο Mulier έκανε μια αξιοθαύμαστη δουλειά αγκαλιάζοντας την ιστορία και το μοναδικό έργο του εμβληματικού designer και τοποθετώντας τα με μεγάλη επιτυχία στο σήμερα.\nΓια όσους δεν την ξέρουν καλά η Alaïa – γνωστή ως το brand που εφηύρε τα body-con φορέματα – είναι συνώνυμη με το glam της δεκαετίας του ’80.\nΟ οίκος είναι περισσότερο γνωστός για τις γεωμετρικές του σιλουέτες που αγκαλιάζουν μοναδικά τη γυναικεία μορφή, εστιάζοντας στον συνδυασμό τέχνης, αρχιτεκτονικής και high fashion. Τα κομμάτια Alaïa είναι θηλυκά και διαχρονικά, συχνά κατασκευασμένα με εφευρετικά υλικά και τεχνικές.\nΓια την πρώτη του συλλογή, ο Mulier δημιούργησε αισθησιακές σιλουέτες, που έμοιαζαν με γλυπτά. Με βάση αυτό το υπόβαθρο, η δεύτερη συλλογή του Mulier είναι λίγο πιο τολμηρή καθώς ο σχεδιαστής πειραματίζεται με νέες φόρμες και εξερευνά άγνωστα για εκείνον μονοπάτια.\nΜέσα από την oversized ραπτική του που επικεντρώνεται γύρω από το σώμα, ο Mulier καταφέρνει το αδύνατο. Παίζει με την ασυμμετρία, δημιουργώντας κομμάτια με τον έναν ώμο καλυμμένο ή αντίστοιχα με το ένα μόνο πόδι.\nΣτενές ολόσωμες φόρμες που καλύπτουν τα απολύτως απαραίτητα και είναι συνδυασμένες με γάντια, φορέματα που αγκαλιάζουν το σώμα και εντυπωσιακές παντελόνες με ζωηρά βολάν που χαρίζουν ακόμα μεγαλύτερη κίνηση στα μοντέλα είναι μερικά από τα κομμάτια που μαγνητίζουν την προσοχή μας.\nΤι να πει κανείς φυσικά για τα oversized παλτό που φτάνουν μέχρι τον αστράγαλο και διακρίνονται για τους γιγάντιους γιακάδες τους; Άλλα καρό, άλλα μονόχρωμα. Όλα όμως άκρως επιβλητικά. Τα θέλουμε όλα στην ντουλάπα μας αύριο το πρωί, γίνεται;\nΟ Mulier επίσης επαναφέρει το διάσημο παλτό που σχεδίασε ο Azzedine Alaïa για την ηθοποιό Greta Garbo. Εν έτει 2022 βέβαια το φαντάζεται φτιαγμένο από λουστρίνι, με ενσωματωμένη κουκούλα ζέρσεϊ. Και έτσι ακριβώς το παρουσιάζει.\nΗ Alaïa είχε πάντα στόχο να ενώσει την τέχνη με τη μόδα, και αυτή η συλλογή δεν ξεφεύγει από αυτό το μονοπάτι. Ο σχεδιαστής συνεργάστηκε με τη διοίκηση του κορυφαίου ζωγράφου και γλύπτη Pablo Picasso για να «μεταφράσει κεραμικά έργα του Pablo Picasso σε μια σειρά από κεντημένα, πλεκτά φορέματα».\nΠρόκειται για φόρο τιμής της Alaïa στον καλλιτέχνη Pablo Picasso, ο οποίος ήταν φίλος του Azzedine Alaïa και της οικογένειάς του.\nΦιγούρες, πρόσωπα, σχήματα και μορφές που αντλήθηκαν από τα κεραμικά του Πικάσο της δεκαετίας του ’40 είναι χαραγμένα πάνω σε μερικά από τα κομμάτια της νέας συλλογής του Mulier, με το μαύρο χρώμα να κάνει αισθητή την παρουσία του. Όπως άλλωστε συνέβαινε και στα έργα του Ισπανού καλλιτέχνη.\nΔείτε ολόκληρο το show του οίκου Alaïa για το Φθινόπωρο του 2022 παρακάτω:\n#Alaia #catwalk #fashion show #runway #Εβδομάδα Μόδας #μόδα #πασαρέλα


″Θέλουμε κι άλλους μετανάστες στο Γκόσλαρ″ | Πολιτική | DW | 21.12.2014\n"Θέλουμε κι άλλους μετανάστες στο Γκόσλαρ"\nΚάθε χρόνο περισσότεροι πολίτες εγκαταλείπουν την πόλη Γκόσλαρ στην Κάτω Σαξονία από ότι έρχονται για να μείνουν. Ένα πρόβλημα για τον δήμαρχο το οποίο θέλει να λύσει δεχόμενος περισσότερους μετανάστες.\nΟ Άντορ Καραπετιάν, εδώ και χρόνια εργάζεται στη ρεσεψιόν ενός ξενοδοχείου στο Γκόσλαρ και η γυναίκα του ως καθαρίστρια. Δεν ξέρει μόνο το ξενοδοχείο καλά αλλά ολόκληρη τη γύρω περιοχή μια και για χρόνια ζει εκεί ως αιτών άσυλο.\nΣήμερα σχεδόν όλοι οι αιτούντες άσυλο στο Γκόσλαρ μένουν σε δικά τους σπίτια. Αυτό δεν είναι πρόβλημα μιας και υπάρχουν πολλά άδεια σπίτια, λέει η Ούτα Λίμπαου. «Επιτέλους ένας πολιτικός ο οποίος λέει αυτό που σκεφτόμαστε και χρειαζόμαστε» δηλώνει αναφερόμενη στο δήμαρχο της πόλης.\nΗ πόλη Γκόσλαρ χρειάζεται αυτούς τους ανθρώπους όχι μόνο για να γεμίσει τα άδεια σπίτια αλλά γιατί υπάρχουν και δουλειές. Η πόλη χάνει κάθε χρόνο 1.500 με 2.000 ανθρώπους. Σήμερα διαμένουν 42.000 άνθρωποι, ενώ λίγο μετά την πτώση του Τείχους ζούσαν 60.000.\nO Όλιβερ Γιουνκ, δήμαρχος της πόλης\nΗ 60χρονη Ούτα Λίμπαου ασχολείται εδώ και 20 χρόνια με τους πρόσφυγες και εργάζεται εθελοντικά στον σύλλογο «Ζώντας στα ξένα». Στον σύλλογο τα μέλη φροντίζουν ώστε οι πρόσφυγες να έχουν τα απαραίτητα, τους συνοδεύουν στις αρχές και τους βοηθούν να βρουν σχολεία για τα παιδιά τους.\nΗ πρόταση του δημάρχου Όλιβερ Γιουνκ να δεχθεί η πόλη περισσότερους μετανάστες, δίχασε την τοπική κοινωνία. Πήρε από συγχαρητήριες επιστολές με συγκεκριμένες προτάσεις για το πως οι κάτοικοι θα μπορούσαν να βοηθήσουν μέχρι επιστολές που του έλεγαν ότι δεν τον θέλουν πια ως δήμαρχο.\nΕπικρίσεις πάντως δέχεται ο δήμαρχος και από μέλη της οργάνωσης «Ζώντας στα ξένα», όπως η Σουζάνε Όξε, η οποία λέει πως εάν δεχθούν περισσότερους μετανάστες θα πρέπει να υπάρξουν και άλλες δομές στην πόλη. Το πρόγραμμα των μελών της οργάνωσης είναι ήδη πολύ επιβαρυμένο και δεν έχουν την δυνατότητα να εξυπηρετήσουν περισσότερο κόσμο. Εάν δεχθούν περισσότερους μετανάστες θα πρέπει να έχουν και περισσότερους κοινωνικούς λειτουργούς.\nΠρότυπο και για άλλες πόλεις\nΗ Ούτα Λίμπαου και η Σουζάνε Όξε από την οργάνωση «Ζώντας στα ξένα»\nΑλλά και το δημοτικό συμβούλιο πάντως αιφνιδιάστηκε από την πρόταση του δημάρχου. Όπως υποστηρίζει για παράδειγμα ο Ντιρκ Λίνκαμπ, δεν αρκεί μόνο να αυξηθεί ο αριθμός των προσφύγων για να έχουν τη δυνατότητα να μένουν σε άδεια σπίτια. Αυτό που χρειάζεται είναι και ειδικά μέτρα ενσωμάτωσης. Ωστόσο τα μαθήματα γερμανικών, τα νηπιαγωγεία, τα σχολεία, όλα αυτά κοστίζουν. «Είμαστε στην αρχή της διαδικασίας ένταξης ώστε αυτοί οι άνθρωποι να μείνουν μακροπρόθεσμα κοντά μας. Δεν έχουμε ακόμα τις υποδομές» δηλώνει ο Ντιρκ Λίνκαμπ.\nΟ δήμαρχος αντιπαρέρχεται όλο αυτόν τον σκεπτικισμό λέγοντας πως «κανείς δεν μπορεί να μου πει σοβαρά ότι με τους 300 πρόσφυγες που έχουν έρθει τους τελευταίους μήνες η πόλη αντιμετωπίζει σοβαρό πρόβλημα». Ο δήμαρχος πιστεύει πως ο αριθμός αυτός θα μπορούσε μέσα στο 2015 να διπλασιαστεί. Στόχος του είναι η πόλη του να γίνει πρότυπο ένταξης ξένων και για άλλες γερμανικές πόλεις.\nΛέξεις κλειδιά Γκόσλαρ, πρόσφυγες, δημογραφικό πρόβλημα\nΜόνιμος σύνδεσμος https://p.dw.com/p/1E7hs


8 Ιουλίου 2011 | Γιώργος Παπαδημητρίου\nΣκηνοθεσία: Τόνι Γκόλντγουιν\nΠαίζουν: Χίλαρι Σουόνκ, Σαμ Ρόκγουελ, Μίνι Ντράιβερ.\nΜεταφρασμένος τίτλος: «Τεκμήριο ενοχής».\nΗ υποσημείωση «βασισμένη σε αληθινή ιστορία» ενίοτε τονίζεται και διαφημίζεται υπέρ το δέον, με σκοπό να προκαταβάλει συγκινησιακά και νοητικά το υποψήφιο κοινό. Το πρόσφατο πόνημα του, κατά βάση ηθοποιού και όχι σκηνοθέτη, Τόνι Γκόλντγουιν συγκαταλέγεται στις προαναφερθείσες περιπτώσεις και συνιστά μία από τις πάμπολλες αληθινές ιστορίες που ακόμη αναρωτιόμαστε για ποιον ακριβώς λόγο έπρεπε να τις μάθουμε. Φυσικά, ομιλούμε από μια αμιγώς κινηματογραφική σκοπιά, κρίνοντας μία ταινία που βολοδέρνει ανάμεσα στο δικαστικό δράμα και το οικογενειακό μελό, δεν υποπίπτει καν στον πειρασμό της ντοκιμαντερίστικης γραφής και καταλήγει μία άνευρη και ανούσια διεκπεραίωση. Κατά τα άλλα, η κυρία Μπέτι Αν Γουότερς, ο μόνος άνθρωπος που πίστεψε στην αθωότητα του αδερφού της που καταδικάστηκε αδίκως το 1980 σε μία κωμόπολη της Μασαχουσέτης και ακολούθως θυσίασε δεκαέξι χρόνια από τη ζωή της για να επιτύχει την αθώωσή του, είναι άξια πολλών συγχαρητηρίων, εκτός σκοτεινής αιθούσης όμως.\nΜία σειρά λοιπόν από στερεότυπες εικόνες, εξελίξεις και αντιδράσεις παρελαύνουν μπροστά μας, αδυνατώντας να αιχμαλωτίσουν οποιαδήποτε ίντριγκα πέρα από το προφανές, από το οτιδήποτε κινείται στα, ασφαλή και ρηχά, βιογραφικά νερά. Ο Γκόλντγουιν, ακολουθώντας πιστά την πεπατημένη, αρνείται πεισματικά να μας ζορίσει και χάνει κάθε δυνατή ευκαιρία να μας εκπλήξει, να μας αιφνιδιάσει ευχάριστα. Προβλέψιμη η τροχιά του δικαστικού σκέλους, χωρίς περιθώρια για αμφιβολίες ή σκιές, χωρίς και τα γευστικά ιδεοληπτικά συστατικά του είδους. Γνωρίζουμε απλούστατα όλα όσα μας είναι απαραίτητα για να αντιληφθούμε έγκαιρα τα όσα έπονται, ενώ οι χρονικές αναδρομές είναι τόσο αδιάφορες που θα μπορούσαν και να λείπουν τελείως. Το συναισθηματικό υπόβαθρο υποτυπώδες, χωρίς να παρεκτρέπεται σε φαιδρότητες ή υπερβολές βέβαια, αλλά στερούμενο ψυχολογικών εμβαθύνσεων ή διεργασιών που να αποτυπώνουν μύχια κίνητρα και μνημονεύσιμες στιγμές που ξεπροβάλλουν σε ακραίες καταστάσεις. Το σενάριο άψυχα βαδίζει πίσω από την πραγματική ιστορία, ενώ η σκηνοθεσία απλώς του φωτίζει τον δρόμο.\nΌσο για το γενικότερο πλαίσιο, αυτό απλώς αφήνεται στην ησυχία του στο φόντο, από μακριά και αγαπημένο με την πλοκή που εκτυλίσσεται μηχανιστικά. Καμία υπόνοια εξερεύνησης βαθύτερων εννοιών, όπως του συσχετισμού μεταξύ της ατομικής και κοινωνικής ευθύνης, της ηθικής και των ορίων της, της έννοιας της προσωπικής δέσμευσης και των συνεπειών της. Οι αδρές γραμμές της ιστορίας είναι βέβαια κομμένες και ραμμένες στα μέτρα των βαθιά ριζωμένων προτύπων του target group της ταινίας. Μία σκοτεινή κηλίδα που μετατρέπεται σε φωτεινή ηλιαχτίδα, ιδωμένη από καθαρά ατομοκεντρικό πρίσμα. Ένα σφάλμα που απορρέει από συμπτωματικά και μεμονωμένα ποταπά κίνητρα, μία επιμονή που δικαιώνει το μότο πως ο καθείς τολμηρός θα βρει μόνος αργά ή γρήγορα το δίκιο του, μία επικράτηση ούτε καν θριαμβευτική αλλά σχεδόν αναμενόμενη. Η συνολική αισθητική προφανώς ρέπει προς την τηλεοπτική χροιά, δεν εξασφαλίζει όμως και τον περιγραφικό χαρακτηρισμό της «τηλεταινίας», ο οποίος πλέον παραπέμπει τουλάχιστον σε μία στοιχειώδη αίσθηση ρυθμού και προσμονής. Μοναδική όαση ο Σαμ Ρόκγουελ, ο οποίος εξελίσσεται σε έναν από τους πλέον ταλαντούχους ηθοποιούς της γενιάς του και είναι κρίμα και άδικο να σπαταλιέται σε ρόλους συμβατικούς και άχαρους. Αντιθέτως, η Χίλαρι Σουόνκ αποδεικνύει πως απλώς θα ξεπατικώσει την ερμηνευτική της πατέντα σε κάθε ρόλο, δίχως ικανότητα προσαρμογής.\nΌπως δημοσιεύτηκε στην εφημερίδα «Τύπος της Θεσσαλονίκης».\nBerlinale 2013 Part 2


Διαβάστε τι έγραφε ένας Αμερικανός για την Ελλάδα 66 χρόνια πριν… Θα εκπλαγείτε!!\nΤο 1947, ο Πωλ Πόρτερ, επικεφαλής της Επιτροπής για την Αμερικανική βοήθεια στην Ελλάδα, επισκέφθηκε τη χώρα προκειμένου να υποβάλει τα συμπεράσματά του. Συνέταξε τη γνωστή έκθεση ή Μνημόνιο Πόρτερ.....\nΣε αυτή την έκθεση, περιγράφεται η Ελλάδα πριν από 66 χρόνια. Οι πολιτικοί, οι επιχειρηματίες, οι εφοπλιστές και βέβαια ο απλός κόσμος. Διαβάστε τα συμπεράσματα του Πόρτερ και βρείτε τις διαφορές με σήμερα. Η Ελλάδα είναι 66 χρόνια πίσω.\nΓράφει ο Πόρτερ.\n«Απ” ό, τι μπόρεσα να διαπιστώσω, η ελληνική κυβέρνηση δεν έχει καμιάν άλλη πολιτική πρακτική από το να εκλιπαρεί για ξένη βοήθεια ώστε να διατηρηθεί στην εξουσία απαριθμώντας θορυβωδώς τις θυσίες της Ελλάδος. [...] στόχος της είναι να χρησιμοποιήσει την ξένη βοήθεια ως μέσο για τη διαιώνιση των προνομίων μίας μικρής κλίκας εμπόρων και τραπεζιτών, οι οποίοι αποτελούν την αόρατη εξουσία στην Ελλάδα.\nΟι περισσότεροι απ” αυτούς είναι άνθρωποι πολύ γοητευτικοί, που μιλάνε πολύ καλά τα αγγλικά(*). Είναι πάντοτε πρόθυμοι, όταν πρόκειται να εξυπηρετήσουν την αμερικανική αποστολή για τα δικά τους συμφέροντα.Θυμάμαι ακόμα ένα από τα πιο επίσημα γεύματα ενός από τους σημαντι¬κότερους τραπεζίτες, που με είχε καλέσει στη βίλα του των Αθηνών.\nΕίχε τρεις σερβιτόρους με λιβρέα, μια ποικιλία απ΄ τα πιο φίνα κρασιά και φα¬γητά διάφορα, περίφημα γαρνιρισμένα. Κατά τη διάρκεια του γεύματος, ένας από τους αντιπροσώπους της κλίκας που ανέφερα άρχισε να εξυμνεί τις ομορφιές της ζωής κοντά στη θάλασσα, καθώς και τις χαρές των αρι¬στοκρατικών σπορ.\nΥπάρχει μεγάλη ανομοιομορφία εις το βιοτικόν επίπεδον και τα εισοδήματα ανά την Ελλάδα. Οι κερδίζοντες, δηλαδή οι βιομήχανοι, οι έμποροι, οι κερδο-σκόποι και οι μαυραγορίται, διάγουν εν πλούτω και χλιδή, το πρόβλημα δε αυτό ουδεμία κυβέρνησις το αντιμετώπισεν αποτελεσματικώς. Εν τω μεταξύ αι λαϊκαί μάζαι περνούν μιαν αθλίαν ζωή.\nRead more: http://www.oparlapipas.com/2014/02/66.html#ixzz2u55oEo8R\nΑναρτήθηκε από michael στις Σάββατο, Φεβρουαρίου 22, 2014


Επανασύσταση Pullmantur Cruises;\nΗ διοίκηση αφερεγγυότητας της Pullmantur Cruises, Data Concursal, υπό την προεδρία του Francisco Vera, αποδέχεται τη νέα, προτεινόμενη συμφωνία συνεργασίας μεταξύ του ομίλου Pullmantur και της Royal Caribbean Group - μέτοχος της Pullmantur Cruises - προκειμένου να εγγυηθεί τη βιωσιμότητα της Pullmantur Cruises.\nΜέσα σε αυτό το πλαίσιο, η Pullmantur Cruises έχει αποκτήσει τα απαραίτητα κεφάλαια, ώστε να μπορεί να καταρτιστεί ένα σχέδιο σκοπιμότητας, ενσωματώνοντας τη διαδικασία αναδιοργάνωσης που είναι απαραίτητη για το μέλλον, μαζί με την εκτέλεση Future Cruise Credits. Πρέπει να θυμόμαστε ότι η εταιρεία κηρύχθηκε εθελοντική πτώχευση τον Αύγουστο, οπότε ο Φρανσίσκο Βέρα διορίστηκε διαχειριστής πτώχευσης. Από τότε, η Pullmantur Cruises εργάζεται πάνω σε ένα νέο επιχειρηματικό σχέδιο που εγγυάται το μέλλον της εταιρείας, προκειμένου να επιστρέψει σε λειτουργία το συντομότερο δυνατό.\nΚατά συνέπεια, η Data Concursal σκοπεύει να υλοποιήσει το έργο στο οποίο εργαζόταν από τότε που ανέλαβε τη διαδικασία αφερεγγυότητας, για να επιτρέψει τη συνέχεια της εταιρείας και να μεγιστοποιήσει την ανάκτηση πιστώσεων αφερεγγυότητας.\nΣύμφωνα με τα λόγια του Διαχειριστή, Francisco Vera, «Πιστεύουμε στις δυνατότητες μιας ναυτιλιακής εταιρείας με το μέγεθος της Pullmantur Cruises και εργαζόμαστε δυνατά στο Επιχειρηματικό Σχέδιο με στόχο να στοιχηματίσουμε στη βιωσιμότητα της εταιρείας».\n"Επιπλέον" - συνεχίζει ο - Vera "θέλουμε να διαβεβαιώσουμε τους πελάτες που έχουν εκμεταλλευτεί τα Future Cruise Credits ότι εργαζόμαστε σκληρά για να διασφαλίσουμε ότι ο καθένας από αυτούς θα λάβει την αποζημίωση που συμφωνήθηκε μετά την ακύρωση των κρατήσεων τους".\nΈτσι, και οι δύο οντότητες αναλαμβάνουν να αναζητήσουν, να αξιολογήσουν και να συμφωνήσουν τις διάφορες διαθέσιμες εναλλακτικές λύσεις που προσαρμόζονται στις ανάγκες των πελατών της εταιρείας και του προϊόντος που εντάσσονται στο νέο επιχειρηματικό σχέδιο. Με αυτόν τον τρόπο, θα συνεχιστεί σύμφωνα με τη δέσμευση που αποκτήθηκε για την απόκτηση δύο πλοίων της κλάσσης Millennium στη διάθεση του Pullmantur απο τη εταιρεία Celebrity Cruises υπό τους όρους που απορρέουν από το επιχειρηματικό σχέδιο. Και, με την ιδέα της βελτίωσης της προσφοράς, στηρίζοντας έναν πιο μοντέρνο σχεδιασμό με μεγαλύτερο αριθμό καμπινών που προσφέρουν ιδιωτικό μπαλκόνι.\nΗ εταιρεία Pullmantur λοιπόν, μπαίνει σε μια νέα εποχή γεμάτη αισιοδοξία, με σκοπό να κάνει μια ισχυρή επιστροφή στη βιομηχανία κρουαζιέρας και να ενισχύσει την προσωπικότητα μιας εταιρείας με έντονα ισπανικό χαρακτήρα.\nΠρόγραμμα Future Cruise Credit\nΗ συμφωνία συνεργασίας αποτελεί επίσης κίνητρο για την εκτέλεση και την εκταμίευση πριν από τα Χριστούγεννα του 2020 του Future Cruise Credit, το πρόγραμμα που ξεκίνησε τον Ιούλιο του 2020 και στοχεύει σε επιβάτες με ακυρωμένες κρατήσεις.\nΈτσι, και σε γενικές γραμμές, ο Όμιλος Royal Caribbean θα προσφέρει στους πελάτες της Pullmantur Cruises ένα νέο μπόνους 125% (Future Cruise Credit - FCC) που υπολογίζεται στο ποσό που πληρώθηκε για την τιμή της καμπίνας τους και στο 100% των υπόλοιπων ποσών που καταβλήθηκαν στην Pullmantur Κρουαζιέρες, σύμφωνα με τους όρους της. Αυτό θα ισχύει για τις κρουαζιέρες Royal Caribbean International ή Celebrity Cruises.\nΟμοίως, εάν οι πελάτες προτιμούν την επιστροφή των ποσών που έχουν ήδη καταβληθεί στην Pullmantur, έχουν επίσης τη δυνατότητα του Royal Caribbean Cruises Group να επιστρέψει τα χρήματα.\nΗ Pullmantur Cruises ανέστειλε τις κρουαζιέρες της στις 13 Μαρτίου 2020 και έκτοτε δεν λειτούργησε ξανά λόγω της αδυναμίας να το πράξει στο σενάριο που παρουσιάστηκε. Τον Ιούνιο του 2020, οι μέτοχοι της ανακοίνωσαν την απόφασή τους να αναλάβουν μια διαδικασία αναδιοργάνωσης της εταιρείας, βάσει των μέτρων που προβλέπονται από τους ισπανικούς κανονισμούς πτώχευσης.\nΕυχάριστη είδηση για τη εταιρεία κρουαζιέρας με τις πιο πολλές προσεγγίσεις στο λιμάνι της Σούδας πράγμα που σημαίνει ότι θα διατηρηθεί το υψηλό ποσοστό επισκεψιμότητας επιβατών κρουαζιέρας για τη πόλη των Χανίων.